title: Mahara (ohjelmisto)

text: Mahara on avoimen lähdekoodin ePortfolion ja yhteisöpalvelun web-sovellus, jonka on luonut Uuden-Seelannin hallitus. Se tarjoaa käyttäjille työkaluja luoda ja ylläpitää digitaalista portfoliota oppimisestaan. Yhteisöpalvelu-ominaisuudet mahdollistavat käyttäjille vuorovaikutuksen toistensa kanssa.


title: Mahara (ohjelmisto)

text: Maharan sisällönhallintajärjestelmä tarjoaa käyttäjille mahdollisuuden luoda blogeja, ansioluetteloita ja erilaisia tiedostoja. Sivujen luonti -työkalu auttaa käyttäjiä luomaan sisällöstään asetelmia tietyllä tavalla muille nähtäväksi.


title: Mahara (ohjelmisto)

text: Mahara tukee Leap2A-määrittelyä tiedon tuomisesta ja viemisestä, minkä avulla käyttäjä voi viedä sisältöä pois yhdestä Mahara-asennuksesta ja tuoda ne toiseen. On olemassa rajattua yhteensopivuutta Maharan ja muiden sellaisten järjestelmien kanssa, jotka tukevat Leap2A-standardia.


title: Hr. Ms. Delfzijl (M851)

text: Hr. Ms. Delfzijl (runkonumero M851) oli Alankomaiden kuninkaallisen laivaston Alkmaar-luokan miinantorjunta-alus.


title: Hr. Ms. Delfzijl (M851)

text: Alus tilattiin Van der Giessen de Noord telakalta Alblasserdamista. Sen köli laskettiin 1979 ja alus laskettiin vesille 29. lokakuuta 1982. Alus valmistui 17. elokuuta 1983.


title: Hr. Ms. Delfzijl (M851)

text: Alus poistettiin palveluksesta 19. kesäkuuta 2001 ja se myytiin 2005 Latvialle, joka liitti sen laivastoonsa nimellä "Visvaldis" runkonumerolla M-07.


title: The Ozzy Osbourne Years

text: The Ozzy Osbourne Years on Black Sabbath -yhtyeen kolmen CD:n ja viiden LP:n painoksissa julkaistu kokoelma vuodelta 1991. Kokoelma sisältää yhtyeen kaikki kuuden ensimmäisen albumin (1970–1975) kappaleet, lukuun ottamatta instrumentaaleja. Kokoelman julkaisi Castle Communications, eikä se kuulu virallisiin julkaisuihin.


title: EMERGCON

text: EMERGCON on Yhdysvalloissa käytössä oleva järjestelmä, jolla merkitään hätätilanteesa olevaa valmiuden tasoa. Alhaisin taso on EMERGCON2 ja ylin EMERGCON1 (vrt. DEFCON)


title: EMERGCON

text: EMERGCON-nimitys tulee englannin kielen sanoista "emergency" eli hätätila ja "condition" eli tila tai kunto, tässä tapauksessa valmius.


title: Neon Nights – Live at Wacken

text: Neon Nights – 30 Years of Heaven & Hell – Live at Wacken on Heaven & Hell-yhtyeen (eli Black Sabbath-yhtyeen vuosien 1980-1982 ja 1991-1992 kokoonpanon) live-DVD/CD-julkaisu vuodelta 2010. Se on nauhoitettu ja kuvattu Wacken Open Air-festivaaleilla heinäkuussa 2009 Saksassa. Tallenne julkaistiin postuumisti yhtyeen vokalistin Ronnie James Dion kuoleman (toukokuu 2010) jälkeen. Heaven & Hell lopetti toimintansa heinäkuussa 2010 Dion muistolle soitetun konsertin jälkeen.


title: Neon Nights – Live at Wacken

text: Albumilta ja DVD:ltä löytyvä tallenne on yksi yhtyeen viimeisistä konserteista. Kappaleet ovat peräisin kolmelta Dion kanssa tehdyltä Black Sabbath-studioalbumilta sekä Heaven & Hellin nimissä tehdyltä tuolloin tuoreelta "The Devil You Know"-albumilta. Lisäksi DVD:ltä löytyy bonusmateriaaleina yhtyeen kaikkien jäsenten haastattelut, jossa he muistelevat 30:n vuoden ajan tapahtumia Black Sabbathissa (ensimmäinen Dion aikainen Sabbath-albumi "Heaven and Hell" julkaistiin vuonna 1980). Lisäksi mukana on yhtyeen elossa olevien jäsenten (kitaristi Tony Iommi, basisti Geezer Butler ja rumpali Vinny Appice) muistosanat Diolle.


title: Hr. Ms. Dordrecht (M852)

text: Hr. Ms. Dordrecht (runkonumero M852) oli Alankomaiden kuninkaallisen laivaston Alkmaar-luokan miinantorjunta-alus.


title: Hr. Ms. Dordrecht (M852)

text: Alus tilattiin Van der Giessen de Noord telakalta Alblasserdamista. Sen köli laskettiin 5. tammikuuta 1981 ja alus laskettiin vesille 12. kesäkuuta 1981. Alus valmistui 16. marraskuuta 1983.


title: Hr. Ms. Dordrecht (M852)

text: Alus poistettiin palveluksesta 5. heinäkuuta 2001 ja se myytiin 2005 Latvialle, joka liitti sen laivastoonsa nimellä "Tālivaldis" runkonumerolla M-06.


title: Platonin epigrammit

text: Platonin epigrammeilla viitataan joukkoon antiikin kreikkalaisia epigrammeja, jotka on laitettu filosofi Platonin nimiin. Kaikki nämä epigrammit ovat lyhyitä runoja, jotka ovat sopivia omistuskirjoituksiksi esimerkiksi hautamuistomerkkeihin.


title: Platonin epigrammit

text: Kokonaisuudessaan Platonin nimiin on laitettu 31 (joissakin lähteissä 32) epigrammia, vaikka usein epigrammeja mainitaan olevan 17 tai 18. Yhtä lukuun ottamatta kaikki epigrammit ovat säilyneet "Kreikkalaisessa antologiassa", ja niistä 17 tunnetuinta on säilynyt pelkästään antologiassa. Diogenes Laertios lainaa yhtätoista epigrammeista; kolmeatoista taas lainaavat kokonaan tai osittain Athenaios, Suidas, Apuleius, Filostratos, Aulus Gellius, Macrobius, Olympiodoros, Mikhael Apostolios ja Thomas Magistros.


title: Platonin epigrammit

text: Epigrammit on kirjoitettu elegisen distikonin muodossa. Ne eivät sisällä filosofista aineistoa. Tutkijat pitävät kaikkia tai ainakin suurinta osaa epigrammeista epäperäisinä. Tämä arvio perustuu sekä epigrammien kieleen että sisältöön, sekä siihen tosiseikkaan, että epigrammien sepittäminen tunnettujen henkilöiden nimissä oli suosittua myöhäisantiikin aikana.


title: Platonin epigrammit

text: Osa epigrammeista saattaa kuitenkin olla aitoja. Mahdollisesti aidoiksi on arveltu varsinkin epigrammeja 1, 2 ja 7 sekä erityisesti epigrammia 3. Näistä epigrammi 1 on jollekin oppilaalle, mahdollisesti Akatemian opiskelijalle, omistettu rakkausruno ja epigrammi 2 saman oppilaan hautakirjoitus. Epigrammi 3 on Dion Syrakusalaisen hautakirjoitus, epigrammi 7 puolestaan rakkausruno nuorelle tytölle tai naiselle.


title: Platonin epigrammit

text: Muita epigrammeissa mainittuja henkilöitä ovat Faidros ja tragediakirjailija Agathon, jotka mainitaan epigrammeissa 4 ja 6 vastaavasti; Ksanthippe, mahdollisesti sama henkilö kuin Sokrateen vaimo, joka mainitaan rakastajana epigrammissa 8; runoilijatar Sapfo, joka mainitaan kymmenentenä muusana epigrammissa 16; ja komediakirjailija Aristofanes, joka mainitaan sulotarten innoittamana epigrammissa 18.


title: Hr. Ms. Haarlem (M853)

text: Hr. Ms. Haarlem (runkonumero M853) oli Alankomaiden kuninkaallisen laivaston Alkmaar-luokan miinantorjunta-alus.


title: Hr. Ms. Haarlem (M853)

text: Alus tilattiin Van der Giessen de Noord telakalta Alblasserdamista. Sen köli laskettiin 30. marraskuuta 1981 ja alus laskettiin vesille 9. heinäkuuta 1983. Alus valmistui 12. huhtikuuta 1984.


title: Hr. Ms. Haarlem (M853)

text: Alus poistettiin palveluksesta 29. marraskuuta 2011.


title: Ensi (nimi)

text: Ensi on suomalainen etunimi.


title: Ensi (nimi)

text: Alusta alkaen Ensiä on käytetty sekä naisen että miehen nimenä. Suosituimmillaan se oli 1920–1930-luvuilla. Vuoden 1960 jälkeen syntyneillä se on varsin harvinainen.


title: Ensi (nimi)

text: Vuoden 2012 loppuun mennessä Väestörekisterikeskuksen" mukaan Ensi-nimen on saanut yli 800 henkilöä, joista yli 500 on naisia ja yli 300 miehiä. Valtaosa Ensi-nimisistä on syntynyt 1900-luvun alkupuolella.


title: SunSay

text: SunSay on vuonna 2007 perustettu ukrainalainen fuusioyhtye, jonka pääjäsen ja johtohahmo on hajonneen reggae-duo 5'nizzan entinen solisti Andrei ”Sun” Zaporožets (ven. Андрей «Сан» Запорожец). Yhtye on ottanut vaikutteita musiikkiinsa monista eri tyylilajeista, kuten funkista, reggaesta, folkista, rockista ja jazzista. Suurin osa kappaleiden sanoituksista on venäjäksi, mutta yhtyeellä on myös ukrainan- ja englanninkielisiä sävellyksiä. SunSay on tehnyt yhteistyötä yhdysvaltalaisen rap-artistin ja tuottajan John Fortén kanssa ja keikkaillut Venäjän ja Ukrainan lisäksi mm. Saksassa, Puolassa, Tšekissä, Virossa, Latviassa ja Liettuassa.


title: SunSay

text: SunSayn vuonna 2007 julkaistu debyyttialbumi sisältää materiaalia 5'nizzan kolmannelta, työstövaiheeseen jääneeltä studioalbumilta. Zaporožets halusi viedä akustisen duon musiikkia uuteen suuntaan ja lisätä sovituksiin uusia instrumentteja. Lopulta Sergei Babkin (ven. Сергей Бабкин), toinen 5'nizzan perustajajäsenistä, jätti yhtyeen taiteellisten erimielisyyksien vuoksi. Zaporožets jatkoi materiaalin työstämistä, ja sooloprojekti sai uuden nimen, SunSay. Debyyttialbumilla on kuultavissa joitakin Sergei Babkinin taustalauluja ja kitararaitoja.


title: Penttilä (täsmennyssivu)

text: Penttilä voi tarkoittaa seuraavia:


title: Aapo Selja

text: Aapo Selja oli suomalainen maalari ja näytelmäkirjailija.


title: Aapo Selja

text: Oulusta kotoisin ollut Selja toimi maalarina ja hän oli vuoteen 1901 saakka Oulun työväenyhdistyksen puheenjohtajana. Hän kirjoitti jo silloin runoja ja kertomuksia lehtiin.


title: Aapo Selja

text: Selja oli Vaasassa ilmestyneen Vapaa Sana-lehden aputoimittajana 1906 mutta hänet erotettiin tehtäväst'. Helmikuussa 1907 hänet tuomittiin 1 vuoden 2 kuukauden kuritushuonerangaistukseen kolmesta murtovarkaudesta. Selja oli mennyt Vaasa-lehden toimitukseen väärillä avaimilla ja anastanut sieltä rahaa.


title: Aapo Selja

text:
Nimellä "Aapo Selja":
Nimellä "Aapo S.":


title: Zvejniekin kalmisto

text: Zvejniekin kalmisto () on tunnettu arkeologinen kohde, joka sijaitsee Latvian pohjoisosissa Burtniekijärven koillispäässä lähellä Rūjajokea. Kalmiston yhteydessä on useita asuinpaikkoja, joissa on asuttu ainakin mesoliittisella ja neoliittisella kivikaudella sekä varhaisella rautakaudella. Zvejnieki on yksi Euroopan suurimmista kivikautisista kalmistoista.


title: Zvejniekin kalmisto

text: Jo 1800-luvun puolivälissä tiedettiin, että Burtniekijärven ympäristössä oli paljon muinaisesineistöä. Zvejniekin asuinpaikka oli tiedossa 1800-luvun lopulla, jolloin alueella tehtiin pieniä kaivauksia, mutta kalmisto löydettiin vasta 1964 soranoton yhteydessä. Kalmistoa alkoi tutkia Francis Zagorskis (1929−1986), ja pian paljastui useita hautoja ja kivikautinen asuinpaikka. Kaivaukset ja tutkimukset jatkuivat hänen johdollaan vuosina 1964−1971, jolloin maata kaivettiin pieninä aloina yhteensä 4 200 m². Kaivaukset paljastivat kaksi pääkalmistoa. Ensimmäinen sijaitsi tutkimusalueen länsiosassa, se oli noin 40×90 metrin laajuinen ja sisälsi noin 70 hautaa. Toinen kalmisto sijaitsi kukkulan kaakkoisosassa, ja siellä oli 114 hautaa 40×25 metrin alueella. Kalmistojen välimatka oli 100 metriä. Hautoja löytyi kaikilta kaivausalueilta, paitsi aivan neoliittisen asuinpaikan lähettyviltä. Kun Zagorskis kuoli 1986, alueella oli tutkittu laajaa mesoliittista asuinpaikkaa, pientä neoliittista asuinpaikkaa ja noin 300:aa hautaa. Hänen tutkimuksistaan tehtiin kattava julkaisu.


title: Zvejniekin kalmisto

text: Zagorskisin vaimo Ilga Zagorska jatkoi miehensä työtä, ja samalla alkoi yhteistyö eri maiden tutkijoiden kanssa. Vuoteen 1994 mennessä oli tutkittu 315 hautaa. Erityisesti tutkimuksiin on osallistunut Lars Larsson 1990-luvun puolivälistä lähtien. Useasta eri haudasta talteen kerätyistä luunäytteistä tehtiin radiohiiliajoituksia, jotka antoivat tukea Zagorskin ehdottamille ajoituksille ja kulttuuriryhmittelyille. Ajoitukset jakautuivat välille 8 240 ± 70 − 2 370 ± 65 radiohiilivuotta sitten (BP), joten kalibroidut ajoitukset ovat välillä 7 500−2 600 eaa.


title: Zvejniekin kalmisto

text: Näkökulmaa laajennettiin 1990-luvun lopulla tutkimalla seudun geologiaa, luonnonhistoriaa ja elinympäristön kehittymistä. Zagorskin tekstit julkaistiin 2004 englanniksi, jotta useammat tutkijat voisivat tutustua niihin. Uusista tutkimuksista tehtiin vuonna 2006 yhteenveto, jossa 17 tutkijaa seitsemästä maasta esittivät näkemyksensä. Tutkimuksia ja kaivauksia on jatkettu Zagorskan ja Larssonin johdolla edelleen 2000-luvulla, minkä tuloksena onkin löydetty uusi mesoliittinen asuinpaikka ja kalmisto "Brauksas". Vuonna 2007 kaivauksissa yritettiin selvittää hautaustapoja, kuten miten vainajat on valmisteltu hautaukseen ja millaisia rituaaleja on suoritettu. Vuonna 2010 tunnettiin ainakin 325 hautaa.


title: Zvejniekin kalmisto

text: Burtniekin syntymisen aikohin maaston muotojen ja ilmaston sateisuuden vaikutuksesta järvenpinta oli 4−7 metriä nykyistä korkeammalla. Järvi oli silloin pinta-alaltaan noin kolme kertaa nykyistä suurempi, ja sen pituus oli noin 23 kilometriä ja leveys noin 12 kilometriä. Rantaviivaa oli tuolloin saaret mukaan lukien yli 150 kilometriä. Järvestä ulottui pohjoiseen ja koilliseen kaksi pitkää lahtea. Järven luusua kului vuosituhansien aikana pohjastaan ja laski järven pintaa hiljalleen.


title: Zvejniekin kalmisto

text: Zvejniekin asuinpaikka sijaitsi mesoliittisella ja neoliittisella kaudella saarella, joka oli järven keskiosissa länsirannan läheisyydessä. Alle kilometrin päässä sijaitsi vielä kaksi saarta. Nämä saaret ovat drumliineja tai soraharjuja ja saaret muodostuivat jääkauden aikana. Sora-aineksen joukossa on runsaasti kalkkiperäisiä aineksia, joten esimerkiksi luut säilyvät maassa tuhansia vuosia hajoamatta.


title: Zvejniekin kalmisto

text: Järven pohjoisosassa ollut 14 kilometriä pitkä selkä oli varsin matala ja runsasvetisen Rūja laski vetensä sinne. Rūja- ja Sedajokien suistot ja lähirannat olivat matalia ja sopivat siksi hyvin kalastukseen. Järven pohjoiset ja itäiset osat ovat täyttyneet Rūjan ja Sedan lietteistä ja kaislottuneet umpeen. Tiheän kasvillisuuden kuollut kasvijäte on kerrostunut järven pohjalle ja kun järven pinta aleni, soistui maatunut osa. Syvimmät kohdat jokien partaalla muodostivat pieniä järviä, jotka nekin hävisivät atlanttisella ilmastokaudella noin 4 000−2 000 vuotta sitten. Panteneen suolta on paikallistettu Braukšas-niminen kivikauden asuinpaikka, jonka läheltä kairattiin 2007 toinen kahdesta sedimenttinäytteestä, joiden avulla on selvitetty alueen kehitystä.


title: Zvejniekin kalmisto

text: Kairausnäytteistä määritettyjen ilmastokausien analyysit paljastivat joitakin seikkoja kasvillisuudesta ja ihmisten toiminnasta. Ensimmäiset selvät merkit ihmisen toiminnasta havaittiin boreaalisen ilmastokauden toisella puoliskolla, mutta jo Nuoremmalta dryaskaudeltakin on löydetty vähäisiä merkkejä ihmistoiminnasta. Jääkauden jälkeisellä dryaskaudella seutu kasvoi vielä vaivaiskoivua ja koivua. Aukean maiseman kasvisto oli arktinen. Boreaalisella kaudella mänty- ja koivumetsät valtasivat järven ympäristön. Metsät olivat yleisilmeiltään valoisat, koska puita oli harvakseltaan. Muita havaittuja lajeja olivat leppä, pajut, pähkinäpensas, kortteet ja muu avomaaston kasvilluus. Boreaalisella kaudella alkoivat myös metsäpalot, joiden hiilipöly näkyy sedimenttinäytteissä. Niitä pidetään sekä luonnon omien metsäpalojen että ihmisten tulenpidon aiheuttamina. Burtniekia voidaan tuolloin pitää oligotrofisena eli karuna järvenä.


title: Zvejniekin kalmisto

text: Atlanttisella ilmastokaudella metsiin ilmestyi myös jalavat. Lehtipuiden osuus kasvoi männyn kustannuksella, mutta pähkinäpensaita oli siitepölyssä jopa 10%. On pohdittu, oliko ihmisellä ollut tapana levittää tätä hyötykasvia samalla tavalla kuin vesipähkinää, jota oli alueella runsassti. Kauden jälkipuoliskolla on selviä merkkejä viljelyn alkamaisesta, koska hamppua ja ohraa on tavattu siitepölynä. Ilmaston edelleen lämmettyä alettiin viljellä myös vehnää. Lisääntynyt hiilipölyn määrä saattaa viitata myös kaskeamiseen. Burtniekia voidaan tuolloin pitää mesotrofisena järvenä.


title: Zvejniekin kalmisto

text: Ilmasto alkoi tämän jälkeen viilentyä hitaasti, josta katsotaan alkaneen subboreaalinen ilmastokausi. Lehtimetsät antoivat tällä kaudella tilaa männylle ja kuuselle, joka oli tuolloin metsien uusi tulokas, ja vähitellen havupuista tuli metsien valtapuita. Nykyään Burtniekia voidaan pitää eutrofisena eli rehevänä järvenä.


title: Zvejniekin kalmisto

text: Ensimmäiset merkit asuinpaikan ja kalmiston käytöstä ajoittuvat aivan mesoliittisen kivikauden alkuun. Samanaikaisia arkeologisesti tutkittuja boreaalisia asuinpaikkoja ovat myös Pulli ja Lepakose Virossa, Sūļagals Itä-Latviassa sekä Karaviškės-6A ja Kabeliai-2 Liettuassa, jotka Zvejniek mukaan lukien edustavat ainakin piikiven käsittelytapojensa puolesta Kundan kulttuuria. Asuinpaikan tästä vaiheesta käytetään kirjallisuudessa nimitystä Zvejniek 2 tai Zvejniek II. Asukkaat tulivat mahdollisesti pohjoisen Valko-Venäjän seuduilta Väinäjoen yläjuoksulta (esimerkiksi Krumplevan asuinpaikalla), jossa on työstetty piikiveä samalla tavalla ja jossa piikiven materiaali on ollut laadultaan ja väriltään samaa. Väinäjoki on ollut piikiven tärkeä kuljetusreitti Latvian ja Viron asuinpaikoille.


title: Zvejniekin kalmisto

text: Kukkulan kaakkoiskärjen pohjoisrannalla oleva asuinpaikka oli aivan kalmiston lähellä. Sinne on haudattu muutama ihminen jo boreaalisen ilmastokauden aikana noin 7 400 eaa. (hauta 305), 7 200 eaa. (170) ja 6 600 eaa. (154). Muut ajoitetut vainajat ovat 6 500 eaa. (vainajat 319 ja 320), 6 400 eaa. (313), 5 700 eaa. (83 ja 93), 5 460 eaa. (92) ja 5400 eaa. (122). Tutkittujen vainajien ajoituksissa on satojen vuosien ero, mikä kertoo hautaamisen harvinaisuudesta. Syynä saataa olla kausiluonteinen asumistapa, jossa ankarin vuodenaika vietettiin etelässä ja kesäkaudet Zvejniekissa. Kalmiston varhaisimmat vainajat ovat yleensä suurikokoisia. Heidän pääkallonsa ovat suuria, mutta pitkänomaisia. Kasvot ovat siten olleet sekä leveät että korkeat, ja niillä on ollut ulkoneva nenä. Kuvatut piirteet poikkeavat nykyeurooppalaisten piirteistä, jotka saapuivat Eurooppaan vasta maanviljelyn yleistyttyä. Kolmen mesoliittisen luurangon mittojen perusteella miehet olivat tuolloin 172 cm pitkiä.


title: Zvejniekin kalmisto

text: Vasta noin 5 400−4 400 eaa. alettiin vainajia haudata systemaattisemmin Zvejniekiin. Intensiivisempi hautaaminen sattui Narvan kulttuurin leviämisaikaan. Zvejniekissa sijaitseekin Latvian suurimpia Narvan kulttuurin kalmistoja. Niissä mesoliittiset hautatavat jatkuivat entisellään.


title: Zvejniekin kalmisto

text: Asuinpaikka sijaitsi kukkulan kaakkoispäässä (Zvejniek I). Ihmiset haudattiin kukkulan korkeimman huipun tienoille. Tälle ajalle on ajoitettu radiohiiliajoituksella haudat 39, 57, 85 ja 2 sekä 312, 182 , 251 , 300, 210 ja 153 . Muut varhaisen neoliittisen kauden haudat tunnistetaan ilmeisesti esineistön ja hautaamisasennon mukaan.


title: Zvejniekin kalmisto

text: Varhaisen neoliittisen kauden ihmisten pituuksia on mitattu hautojen luurangoista, ja Zvejniekissä miesten pituus oli keskimäärin 164 senttimetriä ja naisten 153 senttimetriä.


title: Zvejniekin kalmisto

text: Neoliittisen kauden asutus muodostaa oman tunnistettavan ryhmänsä. Heidän hautojaan on löydetty alueelta, joka ulottuu mesoliittisen asuinpaikan eteläpuolelta kukkulan huipulle. Näistä haudat 256 ja 165 sekä 124, 185, 206 ja 282 sekä 310 ja 325 sekä 252 on radiohiiliajoitettu noin 4 300−3 000 eaa.


title: Zvejniekin kalmisto

text: Monet hautatavat ja esinelöydöt viittaavat uudisasutukseen. Arvellaan, että juuri tässä vaiheessa kampakeraaminen kulttuuri syrjäytti Narvan kulttuurin perinteitä Zvenjiekissä. Zvenjiekissa on runsaasti myös kampakeraamisen kulttuurin hautoja. Erään nuorukaisen kasvot on peitetty sinisellä savella ja silmien kohdalle on asetettu meripihkakiekot. Tapa on saattanut olla laajemmallekin levinnyt. Myös Suomessa on havaittu kahden meripihkakorun sijaitsevan pään lähellä. Samalla ilmastokaudella Bertniekin pohjasedimenteistä on havaittu viljakasvien siitepölyä ja palaneen hiilen hiukkasia tavallista ememmän. Järven rantoja ilmeisesti viljeltiin jossakin määrin. Keskipituus miehillä oli noin 168 senttimetriä ja naisilla 156 senttimetriä.


title: Zvejniekin kalmisto

text: Zvenjiekin kukkulalta ei ole tavattu myöhäisen neoliittisen- tai varhaisen pronssikauden hautauksia. Sen sijaan vainajien joukosta tavattiin radiohiiliajoituksissa varhaiseen rautakauteen ajoittuva vainaja nro 142, joka oli 2 500 vuotta vanha.


title: Zvejniekin kalmisto

text: Vainajat on yleensä haudattu suoraan asentoon selälleen, mutta joskus mahalleen tai kyljelleen. Hauta on usein katettu kivillä kokonaan tai osaksi. Varsinkin lasten hautoihin on siroteltu punamultaa niin paljon, että sitä löytyi kaivauksissa koko hautakuopan alueelta. Joskus punamullalla peitettiin vain osa haudasta. Luurankojen asennoista on päätelty, että vainaja oli sidottu tai kiedottu nahkoihin. Kalmistosta on löydetty sekä yksittäisiä hautauksia että joukkohautoja, joissa saattoi olla viisikin vainajaa.


title: Zvejniekin kalmisto

text: Vesistön äärellä asuttaessa linnustaminen on ollut tärkeä ravinnon lähde. Lintuihin on voitu liittää henkisiä asioita, jotka voidaan nähdä hautausriiteissä tai talismanien valinnassa ja vaatteiden koristelussa.


title: Zvejniekin kalmisto

text: Luuanalyyseissä on asuinpaikkojen ja hautojen löydöistä tunnistettu muun muassa kuikka, sinisorsa, isokoskelo, tukkakoskelo, närhi sekä jokin sorsa-, sotka-, rastas- ja pöllölaji. Huomattavaa on, että joutsenet ja petolinnut puuttuvat. Pääpaino on keskikokoisilla vesilinnuilla.


title: Zvejniekin kalmisto

text: Linnun käytöstä rituaalisena välineenä on pari esimerkkiä. Värikkäästä närhestä on eräässä haudassa irrotettu siivet ja sidottu vainajan asuun koristeeksi. Eräässä haudassa miehen molemmissa käsissä oli vesilintu. Mitkään hautaan viedyt linnut eivät olleet hauta-antimia esimerkiksi ruokana, vaan ne oli sijoitettu tarkoituksella erityisellä tavalla.


title: Zvejniekin kalmisto

text: Haudoissa kalat olivat harvinaisia, mutta nisäkkäistä yleisiä olivat hirvien, kettujen, näätien, mäyrien ja hylkeiden jäänteet.


title: Zvejniekin kalmisto

text: Zvejniekin haudoista on löydetty runsaasti riipuksia, joita on pidetty kaulassa tai ommeltu vaatteisiin tai päähineeseen. Suosituimpia ovat hammasriipukset, joissa on hampaita hirviltä, villihevosilta, alkuhäriltä tai villisioilta. Joskus myös saksanhirviltä, koirilta, susilta, ketuilta, hylkeiltä tai ihmisiltä. Hauta-antimina ovat olleet luiset keihäänkärjet, luutikarit, piiveitset ja piikaapimet. Hautaan on uhrattu myös ruokaa, koska vainajien vierestä on löytynyt linnunluita ja rasvaläikkiä. Ennen hautaamista joidenkin lasten pääkallot on irrotettu kaulasta ja kallon alapintaa hiottu tasaiseksi. Kallo on toimittanut ehkä astian virkaa.


title: Zvejniekin kalmisto

text: Vanhimmissa haudoissa koristelut olivat hammaskoristeita. Nuorin tällainen ajoitus on haudasta 164 eli 4 100 eaa.. Myöhemmin alettiin vaatteisiin kiinnittää myös meripihkakoristeita. Niitä löytyi vainajilta, jotka ajoitettiin aikavälille 4 130 eaa. (hauta 206) ja 3 650 eaa. (hauta 201). Runsaimmat meripihkakoristeet olivat miesvainajilla 221 (4 000 eaa.), jolla oli 53 tavallista koristetta ja 4 meripihkarengasta. Samalla tavalla oli koristeltu naisvainaja 316, jolla oli 41 meripihkakorua yllään. Myös vainajalla 212 oli 57 meripihkakoristetta yllään..


title: Zvejniekin kalmisto

text: Ryhmähaudasta 274–278 on löytynyt pieni mahdollisesti katkennut sauvannuppi, jonka päähän on veistetty eläimen pää. Esine muistuttaa Koillis-Venäjän ja Skandinavian kulttuuripiirissä tavattuja hirvenpääsauvoja ja Zargorskis on kytkenyt tämänkin kampakeraamiseen kulttuuriin. Sauvanpää on 10 cm pitkä (lähteessä on kuva ).


title: Zvejniekin kalmisto

text: Eräästä lapsen haudasta löytyi litteä ja antropomorfiseksi hahmoksi muotoiltu idoli. Se vaikuttaisi naisen hahmolta, joka pitää käsiään kaulaansa vasten ja käsivarret kehoaan vasten. Se on 11 cm pitkä ja 3,5 cm leveä. Se ajoitettiin varhaiseen neoliittiseen kauteen (lähteessä on kuva ).


title: Zvejniekin kalmisto

text: Haudasta 228 löytyi kaksi korua, joista toinen on valmistettu sammen luusta. Molemmat esittävät ihmistä kaulasta ylöspäin ja saattavat olla katkelmia isommasta idolista. Ne ovat 4−6 cm pitkiä ja kumpaankin on porattu reiät ripustamista varten. Zargorskis ajoitti korut kampakeraamiseen kauteen (lähteessä on kuvat ).


title: Zvejniekin kalmisto

text: Vainajan numero 305 hauta löydettiin mesoliittisen asuinpaikan keskeltä. Luurangasta päätellen miesvainaja haudattiin pitkälleen ja selälleen, kädet sivuille aseteltuna ja pää koilliseen päin. Vainajan toinen sääriluu puuttui. Luuranka oli kokonaan punamultakerroksen peitossa. Vainajan hauta-antina oli luinen keihään- tai nuolenkärki, joka sijaitsi kaivettaessa reisien välissä. Se on muodoltaan litteä, alle 10 cm pitkä, ja sen kärki on sahalaitaiseksi. Vainaja oli yksi niistä 12, joille tehtiin 1990-luvulla radiohiiliajoitus. Tulokseksi saatiin 8 240 ± 70 BP eli kalibroituna noin 7 400 ± 95 eaa. Hauta on siten vanhin alueelta löydetty hauta. Näytteen stabiilin hiilen osuus (δ¹³C) oli -21,59 promillea, mikä nykytietämyksen mukaan tarkoittaa sitä, että vainaja oli syönyt nisäkkäitä ja makeanveden kalaa, mutta ei meriveden ravintoa.


title: Zvejniekin kalmisto

text: Vainaja oli haudattu selälleen ja pitkälleen, pää luoteeseen päin aseteltuna. Toinen käsi oli jätetty lantion päälle ja toinen sen alle. Vainaja oli peitetty punamullalla, ja sen päälle oli kasattu joitakin suuria kiviä. Hauta-antimena oli muun muassa säären päältä löytynyt luinen keihäänkärki ja kivikirves. Vainaja on nainen, ja hänellä oli mukanaan kolme koruketjua. Luuranka on radiohiiliajoitettu 1990-luvulla ja tulokseksi saatiin 7 730 ± 70 BP eli kalibroituna noin 6 600 eaa. Ajoitus viittaa myöhäiseen mesoliittiseen kauteen. Ajoitusnäytteen stabiilin hiilen osuus (δ¹³C) oli –23,33 promillea, mikä sulkee pois merellisen pääruokavalion.


title: Zvejniekin kalmisto

text: Vainaja ajoitettiin 1990-luvulla radiohiiliajoitetuksella ja tulokseksi saatiin 2 370 ± 65 BP eli kalibroituna noin 550 eaa. Ajoitus viittaa rautakauteen, jolloin järven rannat olivat viljelykäytössä myös tästä kohtaa. Kyseistä asuinpaikkaa ei ole löydetty.


title: Zvejniekin kalmisto

text: Vuoden 2007 kaivauksissa löytyi tilan asuinrakennuksen seinän vierestä kaksi luurankoa, jotka olivat osittain toistensa päällä. Ensin oli haudattu vainaja 314, joka makasi selällään asennossa pää pohjoiseen päin. Myöhemmin samaan paikkaa haudattiin vainaja 315 samaan asentoon, mutta pää lounaaseen päin. Vainaja 314 katkesi toisen hautauksen yhteydessä, mutta sen luut puuttuvat. Myöhemmin molemmat haudat katkesivat talon perustuksia tehtäessä.


title: Zvejniekin kalmisto

text: Haudassa oli ehjä luuranko aseteltuna selälleen suoraan asennossa ja pää etelään päin sijoitettuna. Vainaja oli haudattu noin 50 senttimetriä syvään hautaan ja peitetty polvista ylöspäin punamullalla. Hänen viereensä oli aseteltu hauta-antimeksi lihaa, josta on jäänyt vain luu jäljelle. Hauta on myöhemmin ajoitettu 6 400 eaa.


title: Zvejniekin kalmisto

text: Kaksoishautaan oli aseteltu kaksi vainajaa 80 senttimetrin syvyyteen seläälleen toistensa viereen, päät itään päin. Kummankin vainajan päät olivat kääntyneet haudassaan pohjoisen suuntaan. Vainajat löydettiin aivan talon vierestä, ja osa haudasta oli jäänyt sen alle. Pohjoisin vainaja nro 316 on ollut 35−40-vuotias nainen ja eteläinen nro 317 on ollut 25−30-vuotias mies. Haudan rakenteen ja vainajien sijoittelun perusteella on päätelty, että henkilöt haudattiin yhtä aikaa. Luurangoista otettujen näytteiden radiohiiliajoitus antoi kuolinajankohdaksi 3 700 eaa. (hauta 316) ja 3 600 eaa. (hauta 317). Vaikka ajoituksessa on 100 vuoden ero, sopii se ajoitusmenetelmän epätarkkuuden vuoksi vielä yhteishaudaksi.


title: Zvejniekin kalmisto

text: Haudan täyttöaine oli eri väristä kuin ympäröivä maa, minkä vuoksi täyttömaa tutkittiin erikseen. Se sisälsi esineitä ja luita, jotka eivät kuuluneet kaksoishaudan vainajille. Maa-aineksessa oli runsaasti piikiven iskoksia, luunpalasia, villisian etuhammas ja Kundan kulttuuriin viittaavan keihäänkärjen katkelma. Luunpalasten ajoitukset sijoittuivat 5 500−5 300 eaa., hammas 4 300 eaa. ja keihäänkärki 7 300 eaa. Täytteen ajoituksia on kaksi: 4 900 eaa. ja 4 700 eaa. Tästä pääteltiin, että maa-aines tuotiin vainajien päälle 20−50 metriä kauempaa, missä maa on saman väristä.


title: Zvejniekin kalmisto

text: Kummatkin vainajat on peitetty punamullalla, jota löytyi myös vainajien alta. Tyhjään hautaan on saatettu ripotella ensin punamultaa ja sitten vielä vainajien päälle. Toisena selityksenä vainajien vaatteet ja iho hierottiin punamullalla punaiseksi. Vainajan 317 kasvot oli peitetty kuoleman jälkeen levittämällä kasvoille ja otsaan punamultasavea, jota on ollut kaivettaessa paikoin vielä 0,5 senttimetriä. Samaa on havaittu eräässä toisessa Zvenjiekin hautauksessa, jossa vainajan kasvot on peitetty sinisellä savella. Naisen jalkojen juurella oli suuri tumma ja rasvaiselta vaikuttanut läikkä, jossa on ilmeisesti hajonnut hauta-antimeksi ajateltava ruokavarasto.


title: Zvejniekin kalmisto

text: Vaikka vainajien vaatteet ovat maatuneet ja hävinneet täysin, niiden muodosta voidaan tehdä päätelmiä. Vaatteisiin ommellut meripihka- ja luukoristeet sijaitsivat kaivauksessa vielä entisillä paikoillaan. Naisella on ollut päällään hame tai kokopitkä paita, koska sen helmoihin lantiosta alaspäin polviin asti oli kiinnitetty runsaasti meripihkakoruja. Niitä löytyi yhteensä 110 katkelmaa, jotka muodostivat 8 vaakariviä. Kahden ylemmän rivin meripihkakorut olivat suuria, ja alimmat 6 riviä koostuivat pienistä meripihkakoruista. Alimmassa rivissä oli meripihkojen välissä luukoristeita. Alimman rivin alla oli kaksi ryhmää putkimaisia linnunluista valmistettuja koristerivejä, jollaisia löytyi myös oikean reisiluun vierestä. Naisen leuan alle on ollut kiinnitettynä kaksi suurta meripihkarengasta, joista katkenneessa on ripustamiseksi poratut reiät. Renkaat ovat voineet olla kaulakoruja tai paitaan kiinnitettyjä koristeita. Renkaiden mitat olivat 7,5 ja 9 senttimetriä. Vainajalla oli yhteensä 41 meripihkaesinettä yllään.


title: Zvejniekin kalmisto

text: Miehen päässä on ilmeisesti ollut myssy, johon oli kiinnitetty pieniä meripihkakoruja, joita löytyi kallon alta, päälaen yläpuolelta ja oikealta sivulta. Lahonnut myssy on ilmeisesti valahtanut haudassa kuvatulla tavalla. Jalassaan hänellä on ilmeisesti ollut housut, koska nilkkojen kohdalla (lahkeissa) oli meripihka- ja putkiluukoristeet. Vainaja oli asetettu makaamaan 15 senttimetiä leveän takapuolen alla olleen kiven päälle.


title: Arthur Smith

text: Arthur Smith (1. huhtikuuta 1921 Clinton, Etelä-Carolina – 3. huhtikuuta 2014 Charlotte, Pohjois-Carolina) oli yhdysvaltalainen kantrimuusikko.


title: Arthur Smith

text: Arthur Smith oli alun perin tekstiilitehtaan työntekijä, josta tuli tunnettu kantri-instrumentaalien säveltäjä sekä kitaristi, viulisti ja banjonsoittaja, jonka suurin hitti oli instrumentaali "Guitar Boogie".


title: Arthur Smith

text: Arthur oli tehdastyöläisen ja musiikinopettaja Clayton Seymour Smithin poika. Smithin ensimmäinen soitin oli kornetti. Arthur Smith veljineen perusti Dixieland-yhtyeen nimeltä Carolina Crackerjacks, joka esiintyi radiossa Spartanburgissa, Etelä-Carolinassa; he onnistuivat rajoitetusti jazzformaattinsa kanssa. Heistä tuli suositumpi kantriyhtyeenä, ennen kuin Arthur muutti Charlotteen, Pohjois-Carolinaan liittyäkseen WBT Carolina Barndancen liveshow’hun ja radio-ohjelmaan. Ennen toista maailmansotaa Arthur oli WBT Briarhoppers -yhtyeen jäsen.


title: Arthur Smith

text: Sodan jälkeen palattuaan merivoimien palveluksesta vaimonsa luo Charlotteen Smith jatkoi levytysuraansa ja aloitti Carolina Calling -radioshow’n. Hän levytti vuonna 1948 tunnetuimman sävellyksensä Guitar Boogien, jota voidaan pitää yhtenä tunnetuimmista rockin edeltäjistä.


title: Arthur Smith

text: Vuonna 1955 Smith sävelsi banjoinstrumentaalin nimeltä ”Feudin’ Banjos” ja äänitti sen Don Reno -nimisen banjonsoittajan kanssa.


title: Rauli Mickelsson

text: Rauli Mickelsson (s. 1954) on turkulainen politiikan tutkija. Hän on sekä Tampereen yliopiston että Turun yliopiston valtio-opin dosentti. Mickelsson väitteli valtiotieteiden tohtoriksi Turun yliopistosta vuonna 1999. Hän on tutkinut erityisesti poliittisia puolueita ja poliittisen osallistumisen muutosta. Hän on työskennellyt Turun yliopistossa vuodesta 1995, lukuun ottamatta vuosia 2009-2012, jolloin hän toimi Tampereen yliopistossa valtio-opin yliopistonlehtorina. Tällä hetkellä Mickelsson työskentelee Turun yliopistossa politiikan tutkimuksen laitoksella yliopisto-opettajana. Hän on ollut vuodesta 1984 asti Vihreän liiton toiminnassa mukana.


title: Hr. Ms. Harlingen (M854)

text: Hr. Ms. Harlingen (runkonumero M854) oli Alankomaiden kuninkaallisen laivaston Alkmaar-luokan miinantorjunta-alus.


title: Hr. Ms. Harlingen (M854)

text: Alus tilattiin Van der Giessen de Noord telakalta Alblasserdamista. Alus laskettiin vesille 9. heinäkuuta 1983. Alus valmistui 12. huhtikuuta 1984.


title: Hr. Ms. Harlingen (M854)

text: Alus poistettiin palveluksesta ja se myytiin Latvialle, joka liitti sen laivastoonsa nimellä "Imanta" runkonumerolla M-04.


title: 2000-kymmenluku

text: 2000-kymmenluku on epätäsmällinen ilmaus, joka voi viitata joko 2000-vuosikymmeneen tai 2010-lukuun.


title: 2000-kymmenluku

text: Kielitoimisto suosittelee nimitystä "kymmenluku" käytettäväksi vuonna 2010 alkaneesta vuosikymmenestä. 2000-vuosikymmentä sen sijaan voidaan nimittää "ensikymmen-" tai "alkukymmenluvuksi".


title: Mutarotaatio

text: Mutarotaatio on sokerimolekyylien epimerisaatiosta johtuva muutos niiden kyvyssä kiertää tasopolaroidun valon värähtelysuuntaa. Mutarotaatiota havaitaan liuoksissa. Epimerisaatio tapahtuu sokerin hemiasetaaliryhmän hiilessä.


title: Mutarotaatio

text: Ensimmäisen kerran mutarotaatioilmiön havaitsi ranskalainen Augustin-Pierre Dubrunfaut vuonna 1846. Kiinteänä sokerit esiintyvät pääasiassa rengasrakenteisina muotoina, joko pyranooseina tai furanooseina. Rengasrakenteisella sokerilla on kaksi anomeeria, α- ja β-anomeerit ja näillä anomeereilla on toisistaan poikkeava ominaiskiertokyky. Liuoksissa rengasrakenne voi avautua johtuen hemiasetaaliryhmän hydrolyysistä. Liuoksessa avoketjuinen muoto voi muuntua uudelleen rengasrakenteiseksi ja liuoksessa vallitsee tasapaino α- ja β-anomeerien välillä. Jos esimerkiksi β--glukopyranoosia liuotetaan veteen, on sen ominaiskiertokyky +18,7°. Vesiliuoksen seisoessa ominaiskiertokyky alkaa kasvaa, kunnes se saavuttaa vakioarvon +52,7°, mikä johtuu β--glukopyranoosin muuntumisesta α--glukopyranoosiksi, jonka ominaiskiertokyky on +112° vedessä. Tasapainotilassa α-anomeeria on noin 36 % ja β-anomeeria noin 64 %. Tätä kutsutaan mutarotaatioksi. Mutarotaatio on nopeaa erityisesti happamissa ja emäksisissä liuoksissa ja saattaa aiheuttaa ongelmia sokerien erottumisessa erotettaessa sokereita kromatografisesti.


title: M/S Wasa Express

text: M/S "Wasa Express" on vuonna 1981 valmistunutVaasanlaivojen (NLC Ferryn) omistama autolautta. Aluksi laiva liikennöi Saksassa nimellä "Travemünde". Sen jälkeen se on liikennöinyt muun muassa Ruotsissa ja Suomessa. Vuonna 2012 se liikennöi Kanarialla. Vuodesta 2013 lähtien laiva liikennöi Vaasan ja Uumajan välillä.


title: M/S Wasa Express

text: Gedser-Travemünde Ruten A/S, Gedser tilasi joulukuun lopussa 1979 Helsingistä Wärtsilä Oy telakalta laivan. Alus kastettiin "Travemündeksi". Alus aloitti liikennöinnin Gedser-Travemünde välillä 19 kesäkuuta 1981. Keväällä 1987 aluksen omistanut GT-linien A/S meni konkurssiin ja alus myytiin ASX 10969 A/S varustamolle. Alus jatkoi liikennöintiä samalla linjalla. Vuotta myöhemmin keväällä alus myytiin Sea-Link Ab -varustamolle, joka aikarahtasi sen GT-Link A/S -varustamolle. Alus sai uuden nimen "Travemünde Link". Joulukuussa 1988 alus myytiin Gotland Steamship Co -varustamolle, joka aikarahtasi aluksen Sally-Line Ab -varustamolle. Alus sai uuden nimen "Sally Star" ja aloitti liikennöinnin Ramsgate-Dunkerque välillä. Toukokuussa 1997 alus myytiin suomalaiselle Finska Levantlinjen Ab -varustamolle, joka aikarahtasi aluksen Silja Linelle. Alus asetettiin kesäksi 1997 liikennöimään Silja Linen Vaasa-Uumaja reittiä nimellä "Wasa Express". Marraskuussa 1997 alus siirrettiin Rederi Ab Gotland -varustamolle ja aloitti liikennöinnin Visby-Oskarshamn välillä tammikuussa 1998. Samalla alus nimettiin "Thjelvariksi". Loppuvuodesta 2003 Color Line -varustamo teki "Bareboat Charter" -sopimuksen Rederi Ab Gotland -varustamon kanssa ja alus siirtyi Color Line -varustamolle loppuvuodesta 2003. Alus sai uuden nimen "Color Traveller", ja aloitti liikennöinnin Larvik-Hirtshals -linjalla keväällä 2004. Loppuvuodesta 2006 aluksen vuokrasopimus päättyi ja laiva palautettiin takaisin Rederi Ab Gotland -varustamolle, joka nimesi aluksen uudelleen "Thjelvariksi". Lokakuussa 2007 alus aikarahdattiin Scandlines A/S -varustamolle. Alus sai uuden nimen "Rostock" ja alkoi liikennöidä Rostock-Gedser -välillä lokakuussa 2007. Kesäkuussa 2009 alus aikarahdattiin Comarit-varustamolle ja asetettiin Almeria-Nador -linjalle. Elokuussa 2010 vuokrasopimus päättyi ja alus palautettiin omistajalle ja nimettiin uudelleen "Thjelvar"-nimiseksi. Elokuussa 2011 alus aikarahdattiin Fred Olsen S.A -varustamolle. Alus sai uuden nimen "Betancuria" ja aloitti liikennöinnin Las Palmas-Puerto del Rosario-Arrecife -linjalla. Aluksen vuokrasopimus päättyi syyskuussa 2012 ja alus makuutettiin Las Palmasiin odottamaan ostajaa.


title: M/S Wasa Express

text: 17. lokakuuta 2012 Uumajan ja Vaasan kaupungin yhteinen varustamo NLC Ferry osti aluksen. Se aloittaa liikennöinnin Uumajan ja Vaasan välillä 4. tammikuuta 2013. Se korvaa reitillä aiemmin kulkeneen M/S "RG I" -aluksen. Alus rekisteröitiin Suomen lipun alle, ja sen nimeksi otettiin "Wasa Express" – sama nimi, jolla laiva liikennöi vuonna 1997 samaa reittiä. Aluksen on tarkoitus liikennöidä reitillä väliaikaisesti noin 5–7 vuoden ajan, kunnes reitille saadaan täysin uusi alus. Varustamo maksoi laivasta 4,75 miljoonaa euroa. Laivan ostohetkellä se liikennöi Espanjassa, josta se saapui Vaasaan 28. lokakuuta 2012. Ennen liikennöinnin aloittamista varustamo kunnosti laivaa noin miljoonalla eurolla. Laiva rekisteröitiin 600 matkustajalle, vaikka siihen mahtuisi 1 500 matkustajaa.


title: Durhamin piispa

text: Durhamin piispa on Englannin kirkon Durhamin hiippakunnan piispa. Vuoteen 1836 Durhamin piispalla oli Englannissa poikkeuksellinen ruhtinaspiispan arvo, eli hänelle kuului hiippakunnassaan myös maallista valtaa.


title: Hr. Ms. Scheveningen (M855)

text: Hr. Ms. Scheveningen (runkonumero M855) oli Alankomaiden kuninkaallisen laivaston Alkmaar-luokan miinantorjunta-alus.


title: Hr. Ms. Scheveningen (M855)

text: Alus tilattiin Van der Giessen de Noord telakalta Alblasserdamista. Se laskettiin vesille 2. joulukuuta 1983. Alus valmistui 18. heinäkuuta 1984.


title: Hr. Ms. Scheveningen (M855)

text: Alus poistettiin palveluksesta 4. joulukuuta 2002 ja se myytiin Latvialle, joka liitti sen laivastoonsa nimellä "Viesturs" runkonumerolla M-05.


title: Verebjen mutka

text: Moskovan ja Pietarin välisellä pääradalla oli aikaisemmin noin viiden kilometrin pituinen Verebjen mutka (). Tarinan mukaan se syntyi Nikolai I:n piirtäessä rautatielinjaa kartalle. Verebjajoen kohdalla keisarin sormi ulottui viivottimen yli, ja näin muuten lähes suoralle radalle syntyi kartalla selvästi näkyvä koukkaus.


title: Verebjen mutka

text: Todellisuudessa vuonna 1851 valmistunut rautatie oli alun perin suora. Verebjan rotkon ja Valdain ylängön reunan kohdalle syntyi 5,6 kilometrin pituinen nousu, jonka kaltevuus oli 8,2‰. Jyrkän nousun takia tavarajunat jouduttiin jakamaan kahtia Burgan ja Torbinon asemien välillä. Myöhemmin niitä alettiin vetää kahdella veturilla. Alkeellisen jarrutekniikan takia rataosuudella tapahtui useita onnettomuuksia vaunujen tai kokonaisten junien päästessä liukumaan alamäkeen.


title: Verebjen mutka

text: Vuonna 1877 vanhan radan pohjoispuolelle alettiin rakentaa kiertorataa, joka valmistui vuonna 1881. Sen ansiosta radan kaltevuus pieneni kuuteen promilleen. Suora rataosuus jäi pois käytöstä, mutta vielä myöhemminkin pikajunat joutuivat alentamaan nopeutta mutkassa. Uuden rataosuuden varrelle perustettiin Verebjen ja Oksotšin rautatieasemat.


title: Verebjen mutka

text: Vuonna 2001 päärata suoristettiin alkuperäisen linjauksen mukaisesti ja Verebjan yli rakennettiin 53 metriä korkea ja noin 600 metriä pitkä silta. Kiertorata sekä Verebjen ja Oksotšin asemat jäivät samalla pois käytöstä. Nykyään Verebjen kylän länsipuolella sijaitsee ”platforma 198 km” -niminen pysäkki.


title: Verebja

text: Verebja (, alajuoksulla Веребушка, "Verebuška") on Mstajokeen laskevan Volman sivujoki Novgorodin alueella Venäjällä. Sen pituus on 63 kilometriä ja valuma-alueen laajuus 332 neliökilometriä. Joen nimi perustuu venäjän ’pajua’ tarkoittavaan sanaan "verba". Toisen version mukaan sen taustalla on rinteistä maastoa kuvaava itämerensuomalainen sana "vierre".


title: Verebja

text: Verebja saa alkunsa Okulovkan piirin Borovjonkan kunnan Pestšankan kylän lähellä sijaitsevista soista ja laskee Volmaan Ust-Volman kylän luona. Valdain ylängön reunaa myöten virtaavassa joessa on paljon pieniä koskia, mikä tekee siitä suositun retkeilykohteen.


title: Verebja

text: Vuonna 1851 Verebjan yli Pietarin ja Moskovan väliselle pääradalle rakennettiin rautatiesilta, joka oli tuolloin Venäjän pisin ja korkein. Mstajoen ja Torbinon asemien välisen jyrkän nousun junaliikenteelle aiheuttamat ongelmat ratkaistiin vuosina 1877–1881 rakennetulla Verebjen mutkalla, joka suoristettiin uudelleen vuonna 2005.


title: Verebja

text: Joen lähistöllä sijaitsee Verebjen kuntakeskus. Sen varrella Golyšinon, Gusevon ja Zaborovjen kylissä on ollut 1600-luvulla syntynyttä karjalaisasutusta.


title: World War Z

text: World War Z on vuonna 2013 ensi-iltansa saanut yhdysvaltalainen Marc Forsterin ohjaama kauhuelokuva. Sen pääosaa näyttelee Brad Pitt. Elokuva perustuu Max Brooksin vuonna 2006 julkaistuun romaaniin "".


title: Nocturn

text: Nocturn on puolalaisen black metal -yhtyeen Christ Agonyn yhdeksäs studioalbumi. Se on julkaistu vuonna 2011 levymerkillä Mystic Production.


title: Simulacra

text: Simulcra on puolalaisen black metal -yhtyeen Devilish Impressionsin kolmas studioalbumi. Se on julkaistu vuonna 2012 levymerkillä Lifeforce Records.


title: Przemysław Olbryt

text: Przemysław Tomasz Olbryt (s. 10. elokuuta 1979 Ozimek, Puola) on puolalainen muusikko, säveltäjä, laulaja ja lauluntekijä.


title: Resham Singh Baines

text: Resham Singh Baines (s. 17. lokakuuta 1944 Intia) on kenialainen entinen maahockeypelaaja. Hän edusti seuratasolla nairobilaista Sikh Union -joukkuetta. Singh pelasi Münchenin olympialaisissa 1972, joissa Kenia sijoittui kolmanneksitoista.


title: Luettelo Afganistanin lentoyhtiöistä

text: Tämä on luettelo lentoyhtiöistä, joilla on tai on ollut Afganistanin ilmailuviranomaisen myöntämä toimintalupa.


title: Sunday Kizito

text: Sande Muhamed "Sunday" Kizito (s. 17. lokakuuta 1974) on ugandalainen nyrkkeilijä.


title: Sunday Kizito

text: Kizito voitti Afrikan kisoissa 1999 kultaa alle 48-kiloisten sarjassa, mutta putosi seuraavana vuonna Sydneyn olympialaisissa jo ensimmäisellä kierroksella. Hän ryhtyi vuonna 2000 ammattilaiseksi ja on otellut 23 kertaa voittaen yhteensä 12 kamppailua.


title: From Time to Time (elokuva)

text: From Time to Time on vuonna 2009 ensi-iltansa saanut Julian Fellowesin ohjaama ja käsikirjoittama brittiläinen seikkailuelokuva. Fantasiaseikkailun pääosissa ovat Maggie Smith, Timothy Spall, Carice van Houten, Alex Etel, Pauline Collins, Hugh Bonneville ja Dominic West.


title: From Time to Time (elokuva)

text: "From Time to Time" perustuu Lucy M. Bostonin kirjoittamaan lasten romaaniin "The Chimneys of Green Knowe" (1958). Elokuva kuvattiin Athelhampton Housessa Dorsetissa.


title: From Time to Time (elokuva)

text: "From Time to Time" oli Chicagon lasten elokuvajuhlilla ehdokkaana kolmeen palkintoon, joista se voitti kaksi. Seattlen elokuvajuhlilla elokuva voitti yhden palkinnon.


title: Luettelo Alankomaiden lentoyhtiöistä

text: Tämä on luettelo lentoyhtiöistä, jotka operoivat tai ovat operoineet Alankomaissa (mukaan lukien Alankomaille kuuluvat Karibianmeren saaret).


Howard Hughesin lääketieteellinen instituutti on Yhdysvalloissa toimiva tutkimusta rahoittava taho. Sen perusti vuonna 1953 Howard Hughes. Instituutti rahoittaa lääketieteellistä tutkimusta monissa sairaaloissa ja yliopistoissa eri puolilla Yhdysvaltoja. Se on keskittynyt etenkin genetiikkaan, immunologiaa, solubiologiaan ja neurotieteisiin. Se jakaa myös apurahoja opintoihin. Vaikka Hughesin sanotaan perustaneen instituutin aikoinaan lähinnä veroteknisistä syistä, siitä on tullut yksi maailman suurimmista lahjoittajista.


title: Howard Hughesin lääketieteellinen instituutti

text: Vuonna 1985 instituutin johto päätti myydä omistamansa Hughes Aircraft Companyn, joka oli instituutin ainoa varallisuuserä. Instituutti sai kaupasta yli viisi miljardia Yhdysvaltain dollaria, mikä teki instituutista Yhdysvaltojen varakkaimman voittoa tavoittelemattoman organisaation.


text: Instituutin varallisuus on 19,3 miljardia dollaria vuoden 2017 lopussa. Vuonna 2017 instituutti jakoi 662 miljoonaa Yhdysvaltain dollaria tutkimustyöhön ja 86 miljoonaa Yhdysvaltain dollaria tiedekoulutukseen.


text: Instituutti on tukenut 28 Nobelin palkinnon saajaa.


title: Kaksinaamaista peliä (vuoden 1984 elokuva)

text: Kaksinaamaista peliä (; ) on vuonna 1984 ensi-iltansa saanut Károly Makkin ohjaama unkarilais-yhdysvaltalainen romanttinen komedia. Komedian pääosissa ovat Christopher Plummer, Maggie Smith ja Elke Sommer. Elokuva perustuu Ferenc Molnárin näytelmään "A testör" (1918).


text: "Kaksinaamaista peliä" kertoo lahjakkaasta teatterinäyttelijä Fitzroy Wynnistä (Plummer), joka haluaa näytellä Lily-vaimon (Smith) kirjoittamassa uudessa elokuvassa. Vaimo ei kuitenkaan pidä ajatuksesta...


text: "Kaksinaamaista peliä" sai ensi-iltansa Unkarissa 17. lokakuuta vuonna 1984. Yhdysvalloissa elokuva sai ensi-illan 19. huhtikuuta vuonna 1985.


text: "Kaksinaamaista peliä" julkaistiin DVD:lle vuonna 2002.


text: "Video-oppaassa" vuodelta 1994 Sam Inkinen antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Procida

text: Procida on tuliperäinen saari Napolinlahden pohjoispäässä, noin tunnin laivamatkan päässä Napolista. Se on noin neljä kilometriä pitkä ja kaksi kilometriä leveä. Saari muodostaa myös kunnan, joka kuuluu Napolin metropolikaupunkiin Campanian alueella.


title: Procida

text: Saaren asuttivat alun perin kreikkalaiset, jotka muuttivat sinne Cumasta. Keskiajalla saarelaiset joutuivat jatkuvasti saraseenien hyökkäysten kohteeksi ja he rakensivat saaren korkeimmalle kohdalle linnoitetun Terra Muratan kylän.


title: Procida

text: 1800-luvun alussa englantilaiset sotajoukot pitivät saarta tukikohtanaan taistellessaan viereisellä Ischian saarella olleita ranskalaisia vastaan.


title: Puhoksen voimalaitos

text: Puhoksen voimalaitos sijaitsee Kiteen kunnassa Pyhäjärven ja Oriveden välisessä Puhoksenkoskessa. Voimalaitoksen rakennutti Puhoksen Voima Oy vuonna 1961. Nykyisin voimalaitoksen omistaa Pohjois-Karjalan Sähkö Oy.


title: Puhoksen voimalaitos

text: Maaseudun sähköistämistä varten vuonna 1945 perustettu Pohjois-Karjalan Sähkö Oy etsi alusta lähtien mahdollisuuksia oman sähköntuotannon aloittamiseen. Toimialueen eteläosissa tähän näytti mahdollisuuden tarjoavan Puhoksenkoski Kiteellä. Koski oli tosin jo valjastettu pienellä Puhoksen kylää palvelleella tasavirtalaitoksella, mutta tästä voimalaitoksesta ei ollut ratkaisuksi jatkoa ajatellen. Pohjois-Karjalan Sähkö Oy ehdottikin koskiosuuksia omistaneelle Oy Kaukas Ab:lle syksyllä 1946, että joko metsäyhtiö tai sähköyhtiö rakentaisi uuden voimalaitoksen. Oy Kaukas Ab ei tuolloin ollut halukas.


title: Puhoksen voimalaitos

text: Asiaan tartuttiin uudelleen vuonna 1958. Koskiosuuksia koskevan selvitystyön jälkeen Oy Kaukas Ab ja Pohjois-Karjalan Sähkö Oy perustivat marraskuussa 1959 Puhoksen Voima Oy:n. Metsäyhtiön osuus uudessa yhtiössä merkittiin sen omistaman Kaltimon Voima Oy:n nimiin. Voimalaitos valmistui vuoden 1961 lopussa. Sen koko tuotanto myytiin Pohjois-Karjalan Sähkö Oy:lle. Oy Kaukas Ab halusi kuitenkin verraten pian irtaantua Puhoksen Voima Oy:stä, jonka koko osakekanta siirtyi toiselle pääomistajalle elokuussa 1966. Vuoden 1978 lopussa Puhoksen Voima Oy sulautettiin omistajayhtiöönsä.


title: Koshijinkoira

text: Koshijinkoira on japanilainen koirarotu, joka on kotoisin Sendain kaupungista.


title: Koshijinkoira

text: Rotu muistuttaa paljon sendainkoiraa karvapeitettä lukuun ottamatta. Se on pitkäkarvainen, voimakas, atleettinen ja elegantti. Silmät ovat suuret. Silkkinen karvapeite muodostaa kauluksen korvien ja olkalapojen välille. Häntä muistuttaa suuresti japaninpystykorvan häntää: se on tuuhea- ja pehmeäkarvainen. Väritys on useimmiten valkoinen, mutta joskus esiintyy myös valko-brindlejä (mustavalko-raitaisia) yksilöitä.


title: Koshijinkoira

text: Koshijinkoira on sendainkoiraa tottelevaisempi, avoimempi ja lempeämpi.


title: Koshijinkoira

text: Entisellä Taishon alueella (Sendaissa lähellä nykyistä Atago-siltaa) Sendain Koshijissa sendainkoirapentueeseen syntyi kaksi pitkä- ja pehmeäkarvaista mutaatiopentua. Niiden omistajat halusivat luoda uuden rodun, sillä sendainkoiralla pitkää karvapeitettä ei sallita ja karvapeite leikataan "virheellisiltä" yksilöiltä edellä mainitun syyn vuoksi usein lyhyeksi. Koshijinkoiran kasvatus jatkui, ja heräsikin kysymys oliko järkevää luokitella pitkäkarvaiset virheellisiksi pelkän karvapeitteen perusteella. Joka tapauksessa paikalliset metsästäjät edelleen syrjivät pitkäkarvaisia sendainkoiria.


title: Koshijinkoira

text: Koshijinkoiran jalostuksessa on käytetty keskikokoisen koillisen metsästyskoiran eli sendainkoiran lisäksi todennäköisesti myös samojedinkoiraa oikeanlaisen karvanlaadun vakiinnuttamiseksi. Kymmenen vuoden systemaattisen jalostuksen jälkeen elegantti, pitkäkarvainen rotu saatiin vakiinnutettua. Sitä on käytetty hirvenmetsästykseen kylmissä ilmanaloissa, mutta sitä pidetään myös muilla syrjäisillä seuduilla. Helpomman luonteensa vuoksi siitä tuli hirven metsästyksessä sendainkoiraa menestyksekkäämpi rotu.


title: Koshijinkoira

text: Puhdasrotuinen sendainkoira kuoli sukupuuttoon Toisen maailmansodan aikana, oltuaan olemassa rotuna vasta 27 vuotta. Moni paikallinen ei tiedä koshijinkoiran olemassaolosta, mutta Sendain kaupungissa Koshijin alueella on yhä olemassa edellä mainitun kaltaisia, pitkäkarvaisia koiria. Se tulee kuitenkin todennäköisesti kuolemaan sukupuuttoon lähitulevaisuudessa, koska ainuttakaan projektia sen elvyttämiseksi ei ole aloitettu.


title: Abudarhamin synagoga

text: Abudarhamin synagoga on uusin Gibraltarin neljästä synagogasta. Se perustettiin vuonna 1820 vastapainoksi Gibraltarin Suuren synagogan juhlallisuudelle. Uudesta synagogasta haluttiin pienempi ja vähemmän muodollinen. Se tehtiin muokkaamalla entinen rabbi Solomon Abudarhamin koulurakennus rukoushuoneeksi. Rabbi itse oli kuollut vuoden 1804 keltakuume-epidemiassa. Rakennus oli aikaisemmin toiminut vapaamuurarien kokoontumistilana.


title: Abudarhamin synagoga

text: Abudarhamin synagoga on pieni rukoushuone jossa on tummat puiset penkit. Sen osoite on Parlament Lane 20. Synagogassa on arvokkaat Rimonim-kellot. Antiikkiset kellot ovat noin 60 cm korkeita.


title: Demoni Etrigan

text: Demoni Etrigan on Jack Kirbyn vuonna 1972 luoma kuvitteellinen sarjakuvahahmo. Etrigan seikkailee DC Comicsin sarjakuvissa.


title: Demoni Etrigan

text: Demoni syntyi yönä, jolloin Camelot, Kuningas Arthurin linna kukistettiin. Mahtava taikuri Merlin oli viimeinen, joka jäi puolustamaan linnaa noitakuningatar Morgaine Le Feyn yliluonnollisia joukkoja vastaan. Merlin laski irti Etriganin, Helvetin Demonin, Morgainen joukkoja vastaan. Mutta vaikka Etrigan aiheutti suurta tuhoa vihollisen keskuudessa, Merlin tiesi, että Camelot oli tuomittu. Hän langetti Etriganin ylle taian, joka muutti tämän ihmisen hahmoon. Etrigan eli ihmisen hahmossa seuraavat vuosisadat. Tiedossa ei ole palasiko hän paholaisen hahmoon näinä vuosina. Joka tapauksessa Etriganin ihmishahmo eli joitakin vuosia sitten Gotham Cityssä Jason Bloodin nimellä. Blood näytti olevan tietämätön paholaisminästään, kunnes hänen ylleen jälleen kerran langetettiin taika, joka muutti hänet Demoniksi. Sen jälkeen Blood on usein muuttunut Demoniksi taistellakseen Morgaine Le Feytä ja muita mystisiä paholaisia vastaan.


title: Demoni Etrigan

text: Aluksi Blood inhosi ja pelkäsi paholaisminäänsä ja yritti kerran jopa tuhota sen. Viime aikoina Blood on kuitenkin yrittänyt päästä tasapainoon kahden minänsä kanssa. Tässä hän ei ole täysin onnistunut, sillä hänen ihmisminänsä on tullut kylmemmäksi ja epäinhimilliseksi kun taas hänen paholaisminänsä on muuttunut julmemmaksi ja saanut samalla Bloodin älykkyyttä. Blood pelkää, että hänen ihmisminänsä vielä joskus sulautuu lopullisesti Etriganiin. Joka tapauksessa Etriga eroaa suuresti demonisista "sukulaisistaan" Helvetissä, sillä hän puolustaa ihmisyyttä paholaisvoimia vastaan. Etrigan tekee tämän ilmeisesti Jason Bloodin inhimillisen persoonallisuuden vaikutuksesta. Viime aikoina Etrigan on alkanut puhua runomitassa, mikä tekee kuulijoihin yleensä melkoisen vaikutuksen.Etrigan on yli-inhimillisen voimakas ja nopea.Hän pystyy myös käyttämään erilaisia loitsuja sekä ampumaan helvetin-tulta käsistään ja suustaan.


title: Demoni Etrigan

text: Etrigan esiintyy useissa eri animaatiossa, jotka ovat Justice League, Justice League Unlimited, Batman pelottomat ja Batman. Etrigan myös esiintyy animaatioelokuvissa Flashpoint Paradox ja Justice League Dark.


title: Pohjolan-Pirhonen

text: Pohjolan-Pirhonen on muun muassa seuraavien henkilöiden sukunimi:


title: Koshikijimankoira

text: Koshikijimankoira on sukupuuttoon kuollut japanilainen koirarotu, joka oli kotoisin Kagoshiman prefektuuriin kuuluvilta Koshikijima-saarilta. Se oli tyypillinen alkuperäinen saaristokoira, ja sitä pidetään satsumankoiran kantarotuna.


title: Koshikijimankoira

text: Koshikijimankoira oli keskikokoinen, lihaksikas, atleettinen ja pitkäraajainen alkukantainen koira, jonka korvat ja häntä olivat samanlaiset kuin muilla perinteisillä japanilaisilla pystykorvilla. Sen karvapeite oli kuitenkin lyhyempi ja ihonmyötäisempi kuin muilla nippon inuilla. Väritys oli joko punainen, musta, seesami, punabrindle tai mustabrindle.


title: Koshikijimankoira

text: Rotu oli omistajaansa kohtaan uskollinen ja vieraita kohtaan varautunut.


title: Koshikijimankoira

text: Jomon-kaudella 14000-300 eaa. kaikkien nykyisten japanilaisten pystykorvien muinainen esi-isä jomonkoira oli varsin yleinen koko Japanin saaristossa, ja syrjäisemmissä paikoissa eristyksissä muiden rotujen vaikutteilta siitä kehittyi puhtaita paikallisia rotuja kuten Koshikijiman saariston alkuperäiset koirat. Viimeksi mainitut todennäköisesti sekoittuivat sittemmin yayoi-kauden (300 eaa. - 300 jaa.) koiraan, joka kulkeutui Japaniin Korean niemimaalta n. vuonna 300 ja oli hieman jomonkoiraa kookkaampi ja omasi korkeamman otsapenkereen.


title: Koshikijimankoira

text: Koshikijimankoiraa käytettiin etupäässä metsästykseen, ja ajan mittaan siitä kehittyi puolivilli paikallisrotu. Myöhemmin koiria vietiin shimazu-klaanin hallitsemilta alueilta Satsuman hanista muille alueille, jossa niitä risteytettiin paikallisten metsästyskoirien kanssa. Vähitellen syntyi satsumankoira, joka tuli hyvin tunnetuksi Kagoshiman alueella jäniksen ja muun riistan metsästykseen käytettävänä koirana.


title: Koshikijimankoira

text: Ajan myötä koshikijimankoira risteytyi niin paljon muiden rotujen kanssa, ettei puhdasrotuisia yksilöitä ollut enää juuri jäljellä. Toisen maailmansodan aikana jäljelle jääneiden yksilöiden turkeista tehtiin vaatteita ja niitä käytettiin ruokana. Sodan jälkeen "Society for the Preservation Nipponinu" teki tutkimuksen paikallisista koirapopulaatioista, eikä puhdasrotuisia yksilöitä enää löydetty.


title: HE 0437-5439

text: HE 0437-5439 (myös HVS3) on massiivinen korkeanopeuksinen tähti. Se on pääsarjaan kuuluva B-spektriluokan tähti Kultakalan tähdistössä. Se löydettiin vuonna 2005 Euroopan eteläisen observatorion VLT:n 8,2 metrin "Kueyen"-teleskoopilla. HE 0437-5439 on nuori tähti, sen ikä on arviolta 30 miljoonaa vuotta. Tähden massa on melkein yhdeksän kertaa Auringon massa ja tähti on 200 000 valovuoden päässä Kultakalan tähdistössä, 16 astetta pohjoiseen Suuresta Magellanin pilvestä (LMC) ja hiukan sitä kauempana. Tähdellä näyttää olevan suuri pakonopeus: 723 km/s (2 600 000 km/h). Tällä nopeudella se ei enää ole Linnunrata-galaksin gravitaatiossa kiinni ja poistuu galaksienväliseen avaruuteen. Sen arveltiin aluksi lähteneen LMC:sta sinkoutuen pois vähän syntymänsä jälkeen.


title: HE 0437-5439

text: Vuonna 2010 julkaistussa tutkimuksessa arvioitiin tähden liikettä perustuen Hubble-avaruuskaukoputken ottamiin kuviin vuosilta 2006 ja 2009. Tutkimus sulki LMC:n pois tähden alkuperäisenä lähteenä, mutta sopi olettamukseen sen sinkoutumiseen pois Linnunrata-galaksista. Tähden nopeudesta on päätelty sen tapahtuneen 100 miljoonaa vuotta siten. Mutta koska tähti on vain 20 miljoonan vuoden ikäinen viittaa siihen, että se on Sininen harhailija, tähti joka on syntynyt binaaritähtien yhdistymisellä, joka kaksoistähti on sinkoutunut pois Linnunradan keskustasta. Että näin olisi voinut tapahtua, alun perin sen on pitänyt olla kolmoistähtijärjestelmä.


title: HE 0437-5439

text: Tutkimusten mukaan kolmitähtinen järjestelmä matkasi Linnunradan keskustan halki, jolloin se vaelsi liian läheltä galaksin keskusta (missä ajatellaan olevan massiivinen musta aukko). Musta aukko kaappasi yhden tähden singoten kaksi muuta pois Linnunradasta, missä ne sitten yhdistyivät muodostaen kuuman sinisen tähden. Nuori tähti kiitää avaruuden halki 2 600 000 km/h nopeudella, mikä on noin kolme kertaa nopeampaa kuin Auringon kehäliike galaksin keskustan ympäri. Nopeus on tarpeeksi suuri ylittääkseen galaksin painovoiman.


title: HE 0437-5439

text: Sininen karkulainen on arviolta 200 000 valovuoden etäisyydellä Linnunrata-galaksin keskuksesta.


title: Jääpallon Suomensarja 1946

text: Jääpallon Suomensarja 1946 pelattiin neljässä lohkossa. Lohkovoittajat nousivat seuraavaksi kaudeksi SM-sarjaan.


title: Jääpallon Suomensarja 1946

text: PIF, HPK, VPV ja MP nousivat seuraavaksi kaudeksi SM-sarjan vastaaviin lohkoihin.


title: Pomona (Kalifornia)

text: Pomona on kaupunki Los Angelesin piirikunnassa Kaliforniassa Yhdysvalloissa. Kaupungissa asui vuoden 2010 väestönlaskennassa 149 058 ihmistä. Kaupungin koillispuolella sijaitsee San Dimasin kaupunki, pohjoisessa La Verne ja Claremont, idässä Montclair ja Chino. Yliopistotason koulutusta kaupungissa järjestävät California State Polytechnic University ja Western University of Health Sciences.


title: Danny Dries

text: Danny Dries (s. 12. huhtikuuta 1988 Lake Orion, Michigan, Yhdysvallat) on yhdysvaltalainen entinen jääkiekkoilija. Hän pelasi urallaan ammattilaisena SM-liigassa kaudella 2012–2013. Miesten pelejä Driesille kertyi myös AHL:ssä ja ECHL:ssä.


title: Danny Dries

text: Dries pelasi kauden 2004–2005 NAHL-joukkue Traverse City North Starsissa ja kauden 2005–2006 USHL-liigaa Ohio Blue Jacketsin ja Cedar Rapids RoughRidersin joukkueissa. Vuodet 2006–2012 hän pelasi yliopistosarjoja. Dries pelasi kaksi ensimmäistä kauttaan New Hampshiren yliopistojoukkueessa ja kolme jälkimmäistä kautta hän kävi Ohion osavaltionyliopistoa. Dries oli kaudella 2010–2011 OSU:n ("Ohio State University") toiseksi paras maalintekijä ja kolmanneksi paras pistemies tehoilla 12+15=27, kuten myös kaudella 2011–2012 tehoilla 13+9=22. Keväällä 2012 hän kävi myös amatööritry-out -sopimuksella AHL-joukkue St. John's IceCapsissa, jossa Dries pelasi yhdeksän runkosarjaottelua tehopistein 1+2=3.


title: Danny Dries

text: Lokakuussa 2012 Dries teki 23. marraskuuta asti kestävän try-out -sopimuksen SM-liigajoukkue Tampereen Ilveksen kanssa. Hän teki siellä 13 ottelussa yhden syöttöpisteen. Dries ei kuitenkaan täyttänyt ulkomaalaisvahvistukselle asetettuja standardeja ja hän lähti Ilveksestä joulukuussa. Tammikuussa 2013 Dries palasi Pohjois-Amerikkaan ja siirtyi loppukaudeksi ECHL-joukkue Orlando Solar Bearsin riveihin.


title: Danny Dries

text: Dries teki lokakuussa 2013 sopimuksen ECHL-joukkue Kalamazoo Wingsin kanssa, mutta hän jätti joukkueen kuitenkin vain kahden pelaamansa ottelun jälkeen. Pari päivää myöhemmin Dries siirtyi Ontario Reignin paitaan. Hän pelasi siellä viisi ottelua, jotka jäivät hänen pelaajauransa viimeisiksi.


title: Danny Dries

text: Driesin isä Ray, setä Todd ja pikkuveli Nick ovat pelanneet myös jääkiekkoa yliopistosarjoissa.


title: Leonardo José Rodríguez Ballón

text: Leonardo José Rodríguez Ballón (10. maaliskuuta 1909 Arequipa – 6. lokakuuta 1992) oli perulainen roomalaiskatolinen arkkipiispa. Hänet vihittiin fransiskaanien papiksi 21. huhtikuuta 1935 ja nimitettiin Liman arkkihiippakunnan vihkipiispaksi sekä Isindan titulaaripiispaksi 30. joulukuuta 1943. Piispaksi konsekroinnin suoritti 6. helmikuuta 1944 Pedro Pascuál Francesco Farfán de los Godos, jota avustivat León Buenaventura de Uriarte Bengoa ja José Constantino García Pulgar.


title: Leonardo José Rodríguez Ballón

text: Rodríguez Ballón sai 13. kesäkuuta 1946 nimityksen Arequipan arkkipiispaksi, jona hän toimi, kunnes erosi tehtävistään 26. syyskuuta 1980. Hän osallistui Vatikaanin toiseen kirkolliskokoukseen.


title: Juan Tomás Oliver Climent

text: Juan Tomás Oliver Climent (s. 22. syyskuuta 1951 Carcaixent) on espanjalaissyntyinen, Perussa toimiva roomalaiskatolinen piispa. Hänestä tuli fransiskaani 16. elokuuta 1972, ja hän sai pappisvihkimyksensä 18. elokuuta 1975. Hänet nimitettiin Requenan apostoliseksi koadjuuttorivikaariksi ja Legis Volumnin titulaaripiispaksi 27. helmikuuta 2004. Piispaksi konsekroinnin suoritti 6. kesäkuuta Agustín García-Gasco y Vicente, jota avustivat Victor de la Peña Pérez ja Odorico Leovigildo Sáiz Pérez.


title: Juan Tomás Oliver Climent

text: 30. heinäkuuta 2005 Oliver Climentistä tuli Requenan apostolinen vikaari.


title: Yyterinniemi

text: Yyterinniemi () on Selkämereen työntyvä niemi, joka alkaa Porin keskustan luoteispuolelta jatkuu noin kymmenen kilometrin pituisena aina Mäntyluotoon asti.


title: Yyterinniemi

text: Niemeä ympäröivät koillisessa Pihlavanlahti ja Kokemäenjoen suisto, pohjoisessa "Eteläselkä" sekä lounaassa Preiviikinlahti. Yhdessä Reposaaren ja Tahkoluodon kanssa Yyterinniemi muodostaa Meri-Porin alueen.


title: Yyterinniemi

text: Yyterinniemi on osa Varsinais-Suomesta alkavaa harjuketjua. Se kulkee muun muassa Säkylänharjun sekä Kokemäen kautta Poriin ja jatkuu sen jälkeen vedenalaisena nousten esille jälleen Ruotsin puolella Härnösandissa.


title: Yyterinniemi

text: Yyterinniemi on muodostunut kahdesta saaresta, jotka maankohoamisen myötä ovat kasvaneet yhteen. Pohjoinen saari oli nimeltään "Ytterö" (ulkosaari). Sisempi saari "Inderö" eli Kokemäensaari tunnetaan nykyään Kyläsaaren kaupunginosana. Saarten välinen salmi alkoi kuroutua umpeen 1600-luvulla ja nykyään siitä on jäljellä matala Enäjärvi.


title: Yyterinniemi

text: Yyterinniemen läpi Mäntyluotoon menee Valtatie 2, joka jakaa sen kahteen osaan. Tie tunnetaan paikallisesti myös "Mäntyluodontien" nimellä. Lisäksi sen vieressä on Tampere–Pori-radan Mäntyluotoon jatkuva rataosa.


title: Yyterinniemi

text: Valtatie 2:n ja Pihlavanlahden välisellä alueella kulkee vielä Yhdystie 2652, jonka varrella sijaitsevat Kyläsaaren, Metsämaan, Enäjärven ja Pihlavan kaupunginosat. Alueella on myös runsaasti teollisuutta, muun muassa Porin titaanidioksiditehdas, Suomen Kuitulevy Oy:n tehtaat sekä Pihlavan Saha.


title: Yyterinniemi

text: Preiviikinlahden puoleisessa osassa sijaitsevat tunnettu Yyterin hiekkaranta sekä Kaanaan kaupunginosa. Yyterissä on myös muun muassa kylpylähotelli sekä golfkenttä. Hiekkarantojen eteläpuolinen alue on vähäistä asutusta ja maanviljelystä lukuun ottamatta lähes luonnontilassa ja siellä kulkee useita retkeilyreittejä.


title: Yyterinniemi

text: Yyterinniemen pohjoisosassa on Mäntyluodon kaupunginosa, jossa sijaitsevat muun muassa satama sekä Technip Offshore Finlandin telakka. Aivan niemen kaakkoiskärjessä ovat Uniluodon kaupunginosa ja Kallon majakka. Mäntyluoto, Uniluoto ja Kallo olivat vielä 1800-luvun puolivälissä erillisiä saaria, jotka on myöhemmin satamarakentamisen myötä yhdistetty mantereeseen.


title: Yyterinniemi

text: Asukkaita Yyterinniemen alueella on hieman yli 8 000. Suurin taajama on reilun 4 000 asukkaan Pihlava, joka oli myös entisen Porin maalaiskunnan keskus.


title: Yyterinniemi

text: Yyterinniemen maasto on lähinnä tasaista entistä merenpohjaa. Ainoat merkittävät korkeuserot ovat Yyterin santojen dyyneillä. Alueen kasvillisuus koostuu sisäosissa enimmäkseen kuivasta kangasmaastosta sekä erilaisista pelloista ja niityistä. Rannoilla on useiden hiekkarantojen lisäksi reheviä kosteikkoja.


title: Yyterinniemi

text: Yyterin dyynialueen eteläpuolella sijaitsevat Preiviikinlahden lieterannat, jotka ovat merkittäviä vesilintujen ja kahlaajien levähdysalueita. Lahden rannoilla on kymmenen lintutornia.


title: Yyterinniemi

text: Yyterinniemellä on erilaisia luontopolkuja sekä retkeilyreittejä yli 30 kilometrin verran. Lisäksi alueella on kattava pyörätieverkosto.


title: Victor de la Peña Pérez

text: Victor de la Peña Pérez (14. syyskuuta 1933 Villaldemiro – 1. heinäkuuta 2015) oli espanjalaissyntyinen, Perussa toiminut roomalaiskatolinen piispa. Hänet vihittiin fransiskaanien papiksi 3. heinäkuuta 1959 ja nimitettiin Requenan apostoliseksi vikaariksi sekä Avitta Bibban titulaaripiispaksi 17. joulukuuta 1982. Piispaksi vihkiminen seurasi 3. heinäkuuta 1983. Pääkonsekraattorina toimi Mario Tagliaferri, jota avustivat Odorico Leovigildo Sáiz Pérez ja Lorenzo Rodolfo Guibord Lévesque.


title: Victor de la Peña Pérez

text: De la Peña Pérez sai 15. toukokuuta 1987 nimityksen Requenan apostoliseksi vikaariksi, jona hän toimi, kunnes erosi 30. heinäkuuta 2005.


title: Ken Kesey

text: Ken Kesey (17. syyskuuta 1935 La Junta – 10. marraskuuta 2001 Eugene) oli yhdysvaltalainen kirjailija ja kulttuurivaikuttaja.


title: Ken Kesey

text: Hänen tunnetuimpia teoksiaan ovat "Yksi lensi yli käenpesän" (1962, suom. Risto Lehmusoksa) ja "Joskus tekee mieli" (1964, suom. Risto Lehmusoksa). Molemmista tehtiin 1970-luvulla tunnetut elokuvasovitukset ("Yksi lensi yli käenpesän" ja "Ei tuumaakaan").


title: Ken Kesey

text: Kesey oli aktiivinen hahmo Yhdysvaltojen 1960-luvun vastakulttuurissa, ja vaikutti muun muassa Grateful Dead -yhtyeen syntyhistoriaan.


title: Pseudoefedriini

text: Pseudoefedriini on fenetyyliamiini- ja amfetamiiniryhmiin kuuluva lääkeaine. Sillä on piristävä ja hengitysteitä avaava vaikutus.


title: Pseudoefedriini

text: Pseudoefedriinin suoloja, hydrokloridia ja sulfaattia käytetään yleisesti flunssalääkkeissä, joko yksinään tai yhdisteltynä antihistamiineihin (kuten esimerkiksi Duact), guaifenesiiniin, dekstrometorfaaniin, parasetamoliin tai muuhun tulehduskipulääkkeeseen. Pseudoefedriiniä käytetään myös doping-aineena.


title: Pseudoefedriini

text: Pseudoefedriini on efedriinin diastereomeeri, eikä se ole efedriinin tavoin päihdyttävä. Siitä voidaan valmistaa metamfetamiinia poistamalla molekyylistä happiatomi, tai hapetus-pelkistysreaktion kautta metkatinonia.


title: Salisbury-luokka

text: Salisbury-luokka eli tyyppi 61 oli Britannian Kuninkaallisen laivaston fregattiluokka, johon piti kuulua seitsemän alusta. Luokan aluksista valmistui lopulta neljä kolmen tilauksen tultua peruutetuksi.


title: Leopard-luokka

text: Leopard-luokka eli tyyppi 41 oli Britannian Kuninkaallisen laivaston fregattiluokka, johon kuului neljä alusta. Lisäksi valmistettiin kolme alusta Intian laivastolle.


title: Leopard-luokka

text: Intia tilasi 1954 kolme tyypin 41 fregattia laivastolleen, jolloin Britannian kuninkaalliselle laivastolle suunniteltu "HMS Panther" siirrettiin uusille omistajille jo ennen kölin laskua.


title: Göran Malmqvist

text: Nils Göran David Malmqvist (kiinalainen nimi perinteisin merkein: 馬悅然; yksinkertaistetuin merkein: 马悦然; pinyin: Mǎ Yuèrán) (6. kesäkuuta 1924 Jönköping, Ruotsi) on ruotsalainen sinologi, Kiinan-asiantuntija ja kääntäjä. Professori Malmqvist on sekä Ruotsin akatemian että Kuninkaallisen tiedeakatemian jäsen.


title: Göran Malmqvist

text: Sen jälkeen kun kiinalainen kirjailija Mo Yan vuonna 2012 sai Nobelin kirjallisuuspalkinnon, ruotsalaisissa viestimissä esitettiin epäilyksiä hänen jääviydestään Mo Yanin valinnassa. Hän on kääntänyt Mo Yanin teoksia, jotka eivät vielä palkintopäätösvaiheessa olleet ilmestyneet ruotsiksi. Julkisen kohun vuoksi Malmqvist lahjoittaa käännösoikeutensa pois. Tilanne oli sama edellisen kiinalaisen Nobel-palkitun valinnan aikaan. Malmqvistilla oli käännös valmiina pian palkinnon julkistuksen jälkeen, ja asia sai silloinkin julkista huomiota. Malmqvist on paheksunut hyvin voimakkaasti jääviysepäilyjä.


title: Utorgoš

text: Utorgoš () on maalaiskunta ja sen keskuksena toimiva asemataajama Novgorodin alueen Šimskin piirissä Venäjällä. Se sijaitsee Pietarin, Dnon ja Vitebskin välisen rautatien varrella 27 kilometriä Šimskistä luoteeseen. Taajamassa on 1 200 ja kunnassa 2 300 asukasta (vuonna 2010).


title: Utorgoš

text: Utorgošin kunnan pinta-ala on 598,2 neliökilometriä. Se rajoittuu pohjoisessa Leningradin alueeseen ja Novgorodin alueen Batetskin piiriin, idässä Šimskin piirin Medvedin kuntaan, etelässä Soltsyn piiriin ja lännessä Pihkovan alueeseen. Pinta-alasta 81,4 % on metsää, 13,4 % maatalousmaata ja 3,0 % asutusaluetta. Seudulla virtaa Šelonin sivujoki Mšaga. Kunnassa sijaitsee luonnonmuistomerkkinä suojeltu Sosnovyi Borin maisema-alue.


title: Utorgoš

text: Utorgošin rautatieaseman ja Ktšeryn sivuutusaseman lisäksi kuntaan kuuluu 37 kylää: Bologovo, Bolšaja Utorgoš, Bolšije Berezitsy, Borok, Buino, Dobryni, Glinsko, Gora, Gorodištše, Gorohovištše, Hotynja, Kazovitsy, Komarovo, Krjokšina Gorka, Listovka, Ljubonjo, Ljudjatino, Lonno, Lutški, Malaja Utorgoš, Maloje Gorodištše, Malyje Berezitsy, Mjaskovo, Nizova, Peski, Ploskovo, Podmošje, Prussko, Radoška, Rjameška, Sosnovyi Bor, Stai, Tšudsko, Turskaja Gorka, Virki, Vodosy ja Zvad. Toiseksi suurin asutuskeskus on reilun 200 asukkaan Gorodištše. Viidellä paikkakunnalla ei ole lainkaan vakituista asutusta.


title: Utorgoš

text: Utorgošin kylä mainitaan ensimmäisen kerran Novgorodin Šelonin viidenneksen verokirjassa vuonna 1498. Asemataajama on syntynyt vuonna 1903 avatun rautatien varrelle. Vuosina 1927–1931 ja 1935–1963 se oli aluksi Leningradin ja myöhemmin Novgorodin alueeseen kuuluneen hallintopiirin keskus. Gorodištšen kunta liitettiin Utorgošiin vuonna 2010.


title: Utorgoš

text: Rautatien lisäksi Utorgošin kautta kulkee Pihkovan ja Šimskin välinen maantie. Asemalla pysähtyy joukko kaukojunia sekä Dnon ja Oredežin väliset paikallisjunat. Kunnasta on linja-autoyhteydet Šimskiin, Novgorodiin ja Pihkovaan.


title: Utorgoš

text: Seudun pääelinkeinot ovat puunhankinta ja maatalous. Kunnassa toimii kaksi metsäteollisuusyritystä, pellavanjalostuslaitos, kaksi maatalousyritystä sekä rautatieliikennettä palvelevia yrityksiä. Suurin osa väestöstä saa elantonsa omilta palstaviljelmiltään.


title: Utorgoš

text: Asemataajaman palveluihin kuuluvat lastentarha, keskikoulu, kulttuuritalo, kirjasto, poliklinikka ja sairaala. Gorodištšessa on keskikoulu, kulttuuritalo, kirjasto ja lääkintäasema. Vähittäiskaupasta vastaavat piirin kulutusosuuskunta sekä joukko yksityisyrittäjiä.


title: Utorgoš

text: Utorgošin asemataajama koostuu etupäässä puutarhapalstojen ympäröimistä omakotitaloista. Keskustassa on kaksikerroksisia asuintaloja. Rautatie ja maantie jakavat taajaman neljään osaan. Sen itälaidalla virtaa Mšagajoki.


title: Utorgoš

text: Seudulla sijaitsee lukuisia muinaisia hautapaikkoja. Rakennusmuistomerkkehin kuuluvat Gorodištšen ja Turskaja Gorkan kartanoiden puistoalueet. Kunnassa on myös useita toisen maailmansodan muistomerkkejä.


title: Germán Schmitz Sauerborn

text: Germán Schmitz Sauerborn MSC (16. tammikuuta 1926 Lima – 28. marraskuuta 1990) oli perulainen roomalaiskatolinen piispa. Hänet vihittiin papiksi 20. heinäkuuta 1958 ja nimitettiin Liman arkkihiippakunnan vihkipiispaksi sekä Megalopolis in Proconsularin titulaaripiispaksi 17. elokuuta 1970. Piispaksi konsekroinnin suoritti 18. lokakuuta Juan Landázuri Ricketts, jota avustivat Fidel Mario Tubino Mongilardi ja Orazio Ferrucio Ceól.


title: Germán Schmitz Sauerborn

text: Schmitz Sauerborn kuoli 64-vuotiaana virassa.


title: Bernhard Franz Kühnel Langer

text: Bernhard Franz Kühnel Langer MSC (s. 4. joulukuuta 1927) on perulainen roomalaiskatolinen piispa. Hänet vihittiin papiksi 6. elokuuta 1955 ja nimitettiin Caravelín prelaatiksi 26. tammikuuta 1983. Piispaksi konsekroinnin suoritti 27. huhtikuuta Federico Richter Fernandez-Prada, jota avustivat Germán Schmitz Sauerborn ja Guido Breña López.


title: Bernhard Franz Kühnel Langer

text: Kühnel Langer jäi eläkkeelle 18. kesäkuuta 2005.


title: Johannes Heilala

text: Antti Johannes Heilala (s. 15. elokuuta 1909 Haapajärvi – 1993) oli suomalainen lääkäri ja kirjailija. Hän käytti nimimerkkejä "Juhani Fridahl" ja "Tohtori Paracelsus".


title: Johannes Heilala

text: Heilalan isä oli Utajärven kirkkoherra Juho Anton Heilala. Hän pääsi ylioppilaaksi Oulun yhteislyseosta 1928 ja valmistui lääkäriksi Helsingin yliopistosta 1938.


title: Johannes Heilala

text: Heilala toimi sodan aikana rintamalääkärinä. Sodan jälkeen hän oli Paavolan, Hausjärven ja Laitilan kunnissa kunnanlääkärinä 1945–1960, työskenteli Kajaanin kaupunginsairaalassa ja oli Kainuun prikaatin sairaalalääkäri 1964–1969.


title: Matti A. Mela

text: Aimo Matti Mela (s. 29. kesäkuuta 1918 Helsinki ) on suomalainen kirjailija.


title: Matti A. Mela

text: Nimellä "Matti A. Mela":


title: Hevosenkeli

text: Hevosenkeli on Angela Dorseyn kirjoittama kirjasarja. Hevosenkeli on tyttö nimeltä Angelica, joka pystyy kuulemaan hevosten kutsut. Angelica siis voi auttaa hätään joutuneita hevosia ja niiden ratsastajia. Tämä kirjasarja on saatavilla vain Pollux (nykyään PennyGirl) Kerhosta, joskin kirjoja voi löytää myös kirpputoreilta.


title: Hevosenkeli

text: Sarjaan kuuluvat kirjat:


title: Gwalliso

text: Gwalliso (, hanja 管理所, McCune–Reischauer "kwalliso") on nimitys Korean demokraattisessa kansantasavallassa toimiville poliittisille vankileireille.


title: Gwalliso

text: Toiminnassa ovat ainakin seuraavat vankileirit:


title: Bergenin satama

text: Bergenin satama (, LOCODE: NO BGO) on Norjan Bergenissa ja sen lähikunnissa sijaitseva suuri merisatama. Satamasta vastaa Bergenin satamahallinto ().


title: Bergenin satama

text: Tavaraliikenteen tonnimäärällä mitattuna se oli vuonna 2011 Norjan ja koko Pohjoismaiden suurin satama. Sataman kautta kulkeva tavaramäärä on kuitenkin pienentynyt merkittävästi edeltävänä kymmenvuotiskaudella. Vuoden 2012 ensimmäisen neljänneksen aikana satama käsitteli 11,8 miljoonaa tonnia rahtia, josta 10,8 miljoonaa tonnia oli nestebulkkia (eli maaöljyä tai vastaavaa).


title: Bergenin satama

text: Bergenin sataman vuosittainen rahtimäärä:


title: Bergenin satama

text: Sataman rahdista noin neljäsosa oli kotimaan tavaraliikennettä.


title: Bergenin satama

text: Bergenin sataman tilastoidusta rahtimäärästä merkittävän osan tuovat Statoilin tuotantolaitokset ja terminaalit, erityisesti Statoilin "Morgonstadin öljynjalostamo" öljysataamineen ja "Sturen terminaali". Morgonstadin jalostamon kapasiteetti on lähes 12 miljoonaa raakaöljytonnia vuosittain.


title: Gaecheonin gwalliso-leiri

text: Gaecheonin vankileiri eli gwalliso-leiri no. 14 (, hanja 价川第十四號管理所) on yksi Pohjois-Korean poliittisista gwalliso-vankileireistä. Se sijaitsee Gaecheonin piirikunnassa Taedongjoen rannalla.


title: Bukchangin gwalliso-leiri

text: Bukchangin keskitysleiri eli gwalliso-leiri no. 18 () on yksi Pohjois-Korean poliittisista gwalliso-vankileireistä. Bukchangin leiri sijaitsee Taedongjoen rannalla; samaisen joen rannalla sijaitsee myös Gaecheonin gwalliso-leiri.


title: The Box Tops

text: The Box Tops oli yhdysvaltalainen rockyhtye, joka perustettiin vuonna 1963 Memphisissä, Tennesseessä. Alkuperäisjäseniin kuuluivat Danny Smythe, John Evans, Alex Chilton, Bill Cunningham, Gary Talley ja Larry Spillman. The Box Tops yhdisteli musiikissaan soul- ja popmusiikkia. Yhtyeen tunnetuimpiin kappaleisiin kuuluvat hitit ”The Letter”, ”Cry Like a Baby” ja klassikot: ”Neon Rainbow”, ”I Met Her in Church” ja ”Sweet Cream Ladies, Forward March”.


title: Luettelo laatokankarjalaisista urheiluseuroista

text: Tämä on luettelo Laatokan Karjalassa toimineista suomalaisista urheiluseuroista. Seuroista käytetään pääasiallisesti tuttavallisempaa kutsumanimeä, esim. Impilahden Kitelässä toimineesta "Voimistelu- ja urheiluseura Kipakka"-seurasta käytetään nimeä Kitelän Kipakka jne... Kaikkia seuroja ei koskaan rekisteröity.


title: Lauri Janhunen

text: Lauri Juhani "Jesse" Janhunen (s. 22. lokakuuta 1949, Pieksämäki) on suomalainen useita tuomioita saanut väkivaltarikollinen ja pakkolaitosvanki. Hän kirjoitti 1988 aikanaan suurta huomiota saaneen muistelmateoksen "Sellaista vankia ei ole".


title: Lauri Janhunen

text: Janhusen vankilaura alkoi 1965 kun hän sai tuomion pikkurikoksista. Kesäkuussa 1975 Janhunen ampui karkumatkalla ollessaan kuoliaaksi hänen henkeään monta kertaa aiemmin uhanneen Veli Teuvo Rönkön. Janhunen sai tästä kuuden vuoden lisätuomion ja lisäksi oikeus päätti, että hänet voidaan eristää pakkolaitokseen vaarallisena rikoksenuusijana. Vuonna 1978 Kakolan vankilassa ollut Janhunen pisti teroitetulla hammasharjalla toista Pellikka-nimistä vankia silmään niin, että tämä vammautui pysyvästi ja kuoli muutaman vuoden kuluttua.


title: Lauri Janhunen

text: Janhunen vietti vuodet 1978–1988 eristyssellissä. Vuonna 1980 yläkerrassa olevaan selliin sijoitettiin Janhusen vanha vihamies Jarmo "Kanaali" Koskinen. Ilmahormien kautta tapahtuneet huutelut johtivat siihen, että Kanaali-Koskinen lupasi maksaa Janhusesta tapporahan. Vastavetona tälle Janhunen lupasi yhdessä toisessa sellissä istuneen Volvo-Markkasen kanssa maksaa suuren summan rahaa sille, joka raiskaisi Kanaali-Koskisen. Koskinen alkoi nyt pitää iltaisin kovaa meteliä ja kolistelua sellissään häiritäkseen Janhusta.


title: Lauri Janhunen

text: Janhunen oli opiskellut sellissään omin päin kemiaa ja valmistanut muun muassa omatekoista pontikkaa. Hän valmisti nyt omatekoisen räjähdysainepanoksen ja sai ujutettua sen ilmavaihtohormia pitkin Koskisen sellin vessan seinässä olevan kimpilevyn taakse. Kun Koskinen aloitti taas metelinpidon eräänä iltana, Janhunen räjäytti pomminsa sopivalla hetkellä, kun hän arveli Koskisen olevan lähellä pommin sijoituspaikkaa. Räjähdys aiheutti tuntuvat aineelliset vahingot, mutta Koskinen selvisi siitä ehjin nahoin ja jatkoi taas pian metelöintiään entiseen tapaan. Ilmastointihormissa ollut mutka oli estänyt Janhusta saamasta pommia riittävän lähelle. Janhunen syytti välikohtauksesta vankilanjohtoa, joka ei ollut siirtänyt metelöivää Koskista pois pyynnöistä huolimatta.


title: Lauri Janhunen

text: Janhunen jätti sittemmin kemian opiskelun ja siirtyi tutkimaan lukkojen rakennetta ja kehittelemään niihin parannuksia. Hän jätti muun muassa kolme lukkoihin liittyvää patenttianomusta. Janhunen avusti myös Leo Lipsosta vankilaslangin sanojen keräämisessä.


title: Lauri Janhunen

text: Eristysellissä ollessaan Janhunen kirjoitti muistelmateoksensa "Sellaista vankia ei ole", jonka kirjailija Paavo Haavikon kustannusyhtiö Art House julkaisi 1988. Janhunen pääsi pakkolaitoksesta ehdonlaiseen syyskuussa 1989. Tällöin hän oli ollut vankilassa yhtäjaksoisesti 18 vuotta 2 kuukautta ja tästä ajasta 10 vuotta erityssellissä. Vapautumisensa jälkeen hän lähti joksikin aikaa ulkomaille ja oleskeli Tanskassa, Hollannissa ja Saksassa ennen kuin palasi taas Suomeen.


title: Lauri Janhunen

text: Vuonna 1992 Janhunen sai 11 vuoden tuomion ja uuden passituksen pakkolaitokseen, kun Helsingin raastuvanoikeus totesi hänen murhanneen tuntemattomaksi jääneen toisen miehen kanssa 37-vuotiaan naisen Helsingin Vuosaaressa maaliskuussa 1992. Janhunen oli aiemmin samana vuonna saanut Helsingin hovioikeudelta kuuden vuoden tuomion täyttä ymmärrystä vailla tehdystä tapon yrityksestä ja ampuma-aserikoksesta. Molemmat tapaukset liittyivät huumekauppoihin. Huhtikuussa 1993 vankilaoikeus määräsi Janhusen pakkolaitokseen, josta hän saattoi vapautua vasta 2011.


title: Lauri Janhunen

text: Vuonna 2007 Helsingin hovioikeus hylkäsi Sörnäisten vankilassa tuomiotaan kärsivän Janhusen hakemuksen päästä ehdonalaiseen vapauteen.


title: Lauri Janhunen

text: Janhunen vapautettiin Helsingin vankilasta (entinen Sörnäisten vankila) vuonna 2009 jonka jälkeen hän on ollut siviilissä. Janhusella on myös vuonna 1989 syntynyt tytär.


title: Korean demokraattisen kansantasavallan sisäasiainministeriö

text: Korean Demokraattisen Kansantasavallan Sisäasiainministeriö on Korean Demokraattisen Kansantasavallan (KDKT) sisäministeriö. Se hoitaa valtion sisäisiä asioita ja pyörittää muun muassa kwan li suiden koulutusleirejä.


text: Korean Demokraattisen Kansantasavallan Sisäasiainministeriö on suoraan Korean Työväenpuolueen (Chosonrodongdang) valvoma organisaatio.


title: Walter Daffern

text: Walter Daffern oli englantilainen jalkapalloilija ja olympiavoittaja, joka pelasi keskikenttäpelaajana. Daffern edusti seuratasolla Chathamilaista Royal Engineers AFC:tä ja oli mukana Yhdistyneen kuningaskunnan joukkueessa Lontoon olympialaisissa 1908, joissa maa voitti kultaa.


title: Joseph Dowler

text: Joseph Dowler (1. helmikuuta 1879 Rushden – 13. helmikuuta 1931 Plaistow) oli brittiläinen köydenvetäjä ja olympiamitalisti. Dowler oli voittamassa lajissaan pronssia Lontoon olympiakisoissa 1908 ja hopeaa Tukholmassa 1912.


title: Jason Lee Scott

text: Jason Lee Scott on kuvitteellinen henkilö Power Rangers -universumissa. Hänet muistetaan parhaiten alkuperäisenä punaisena rangerina ja ryhmänjohtajana sarjassa "Mighty Morphin Power Rangers" sen ensimmäisellä ja osittain toisella tuotantokaudella. Jasonista tuli myöhemmin toinen kultainen ranger sarjassa "Power Rangers Zeo". Häntä näytteli Austin St. John.


title: Jason Lee Scott

text: Hänet äänestettiin ABC Familyn kyselyssä vuonna 2004 kaikkien aikojen suosituimmaksi punaiseksi rangeriksi. Myös Toon Disneyn järjestämässä kyselyssä 2007 hän sai ensimmäisen sijan.


title: Jason Lee Scott

text: Jason on taistelulajien taitaja kuvitteellisessa Angel Groven kaupungissa Kaliforniassa, joka kävi Angel Groven lukiota. Kun viisas ja hyväntahtoinen tietäjä Zordon havaitsi vuosituhansia sitten vangitsemansa avaruusnoita Rita Repulsan karanneen hän valitsi Jasonin yhdessä Zack Taylorin, Billy Cranstonin, Trini Kwanin ja Kimberly Hartin kanssa suojelemaan maailmaa. Zordon antoi viisikolle voimakolikot, joiden avulla he pystyivät muuttumaan Power Rangereiksi. Zordon antoi heille myös Dinozordit, jotka yhdistämällä he pystyivät muodostamaan Megazordin ja taistelemaan sen avulla Ritan suurentamia hirviöitä vastaan. Jasonista tuli Punainen Power Ranger ja ryhmänjohtaja, joka sai ohjattavakseen Tyrannosaurus Dinozordin. Taisteluissa hän johti rangereita menestyksekkäästi lukuisia Ritan ja myöhemmin Lord Zeddin hirviöitä vastaan ja taisteli usein yksin heidän uskollista kätyriään, Goldaria, vastaan. Jasonin henkilökohtaisena aseena oli voimamiekka. Toisella tuotantokaudella rangereiden siirryttyä käyttämään Thunderzordeja Dinozordien sijasta sai Jason uudeksi zordikseen Red Dragon Thunderzordin. Jason oli ainoa, joka uskoi Zordonia heti alusta lähtien.


title: Jason Lee Scott

text: Ensinäkemältä Jason oli tyypillinen urheilija, joka oli kiinnostunut etupäässä urheilusta—erityisesti taistelulajeista. Syvempi tarkastelu kuitenkin osoitti hänen olleen hyväsydäminen, menevä, ystävällinen ja avulias henkilö. Hän muun muassa otti Billyn siipiensä suojaan ja opetti hänelle karatea parantaakseen Billyn itseluottamusta ja puolustautumistaitoja. Taistelulajien harrastamisen lisäksi Jason pelasi välillä ystäviensä kanssa myös lentopalloa, koripalloa, amerikkalaisesta jalkapalloa ja kävi sukeltamassa. Hän myös harrasti painonnostoa.


title: Jason Lee Scott

text: Jason tapasi Tommy Oliverin ensimmäisen kerran vastustajanaan karateottelussa. Angel Groven karatekilpailun finaalin jälkeen Rita sieppasi Tommyn ja aivopesi hänet pahaksi vihreäksi rangerikseen ja määräsi hänet tuhoamaan Zordonin ja Power Rangerit. Myöhemmin Tommy kaappasi Jasonin, otti hänen morpherinsa ja vei vangiksi Ritan pimeään ulottuvuuteen, jossa hän joutui taistelemaan Goldaria vastaan saadakseen morpherinsa takaisin. Vihreä ranger saapui myös paikalle saatuaan käskyn tuhota hänet. Billy, Trini ja Alpha 5 onnistuivat kuitenkin ajoissa korjaamaan Tommyn aiemmin komentokeskuksessa aiheuttamat vahingot ja siirsivät hänet viime hetkellä turvaan. Myöhemmin vihreän rangerin henkilöllisyys selvisi rangereille ja he yllättyivät sen olleen Tommy Oliver. Zordon ilmoitti Jasonille pimeyden miekan tuhoamisen olevan ainoa keino vapauttaa Tommy, jossa Jason onnistuikin heidän kohdattua vihreän rangerin seuraavan kerran. Sen jälkeen Jason onnistui suostuttelemaan Tommyn kuudenneksi rangeriksi taistelussa Rita Repulsaa vastaan.


title: Jason Lee Scott

text: Myöhemmin Rita valoi vihreän rangerin voimiin sidotusta taikavahasta vihreän kynttilän, joka loppuun palettuaan veisi vihreän rangerin voimat ja palauttaisi ne Ritalle. Goldar kaappasi Tommyn pimeään ulottuvuuteen, sillä Tommyn läsnäolo nopeutti palamisprosessia. Tommy kuitenkin pääsi pakenemaan, jonka jälkeen kynttilän tuhoaminen oli Jasonista kiinni. Jason pärjäsi hyvin taistelussa Goldaria vastaan, mutta oli pakotettu lähtemään kesken pois ja pelastamaan Tommyn hengen Ritan lähettämän Cyclops nimisen hirviön kynsistä. Lopulta Tommy menetti voimansa, mutta onnistui estämään Ritaa saamasta niitä antamalla lohikäärmekolikkonsa ja jäljellä olleet voimansa Jasonille, joka tunsi olleensa osasyyllinen epäonnistuttuaan vihreän kynttilän tuhoamisessa. Jasonin saamat voimat sisälsivät lohikäärmekilven ja lohikäärmetikarin, jolla hän pystyi kutsumaan Dragonzordin taistelemaan Megazordin rinnalla Ritan suurentamia hirviöitä vastaan.


title: Jason Lee Scott

text: Yksi Jasonin kaikkein ovelimmista suunnitelmista oli hänen uhkapelinsä Goldaria vastaan sen jälkeen kun Rita oli kaapannut lukion vanhempainillasta rangereiden vanhemmat, joita vastaan rangereiden täytyi luovuttaa omat voimakolikkonsa. Jason paljasti myöhemmin komentokeskuksessa, että vaikka hän oli antanut Tyrannosaurus-voimakolikkonsa Goldarille, hän piti yhä hallussaan Tommyn lohikäärmekolikkoa. Sen avulla Tommy sai osan vihreän rangerin voimistaan takaisin ja onnistui hankkimaan takaisin rangereiden voimakolikot ja yhdessä muiden rangereiden kanssa lopulta pelastamaan heidän vanhempansa.


title: Jason Lee Scott

text: Kun Ritan esimies Lord Zedd palasi kuupalatsiin ja vei Ritan paikan johtajana, Zedd lähetti ensitöikseen omat savisoturinsa hyökkäämään Maahan. Hänen savisoturinsa olivat huomattavasti Ritan savisotureita vahvempia, mutta Jason löysi melkein heti niiden heikkouden. Pärjätäkseen Lord Zeddin lähettämiä hirviöitä vastaan rangerit päivittivät Dinozordinsa Thunderzordeiksi, joiden sanottiin olleen paljon vanhoja Dinozordeja voimakkaampia. Jason sai uudeksi zordikseen Red Dragon Thunderzordin, joka muistutti ulkomuodoltaan lentävää kiinalaista lohikäärmettä. Red Dragon pystyi muuttumaan ihmismäiseen soturimuotoon, joka käytti aseenaan sauvaa. Red Dragon pystyi Tyrannosaurus Dinozordin tavoin voittamaan vihollisiaan myös yksin.


title: Jason Lee Scott

text: Kun Tommy menetti lopullisesti vihreän rangerin voimansa, Jason tunsi yhä syyllisyyttä epäonnistuttuaan vihreän kynttilän tuhoamisessa. Lord Zedd päätti käyttää Jasonin haavoittuvuutta hyväkseen ja loi mustan, sinisen, keltaisen ja vaaleanpunaisen kynttilän viemään voimat myös muilta rangereilta. Jason onnistui Zordonin rohkaistua häntä pelastamaan ystävänsä ja estämään heitä menettämästä voimiaan. Sen jälkeen järjestetyissä karatekilpailuissa Jason voitti pokaalin, jonka hän omisti Tommylle. Pian sen jälkeen Tommy palasi rangeriksi valkoisena rangerina, josta Zordon teki samalla uuden ryhmänjohtajan. Tommy turvautui silti vahvasti päätöksissään Jasonin apuun, kuten Nimdoria vastaan käydyn taistelun aikana.


title: Jason Lee Scott

text: Jasonin vanhemmat nähtiin ensimmäisellä tuotantokaudella Angel Groven lukion vanhempainillassa. Hänellä oli myös serkku Jeremy. Kun Austin St. John (Jason), Walter Jones (Zack) ja Thuy Trang (Trini) jättivät sarjan toisen tuotantokauden puolivälissä sopimuskiistojen takia heidän hahmonsa kirjoitettiin ulos sarjasta. Jason, Zack ja Trini valittiin osallistumaan Sveitsissä järjestettävään maailmanrauhankokoukseen ja heidän voimansa siirrettiin kolmelle uudelle teinille. Jasonin voimat siirrettiin Rocky DeSantosille.


title: Jason Lee Scott

text: Myöhemmin televisiosarjassa "Power Rangers Zeo" Tommy valitsi Jasonin ottamaan haltuunsa Kultaisen Zeo Rangerin voimat Trey of Triforialta sen jälkeen kun Trey oli loukkaantunut robottisia avaruuden palkkionmetsästäjiä varoxeja vastaan käymässään taistelussa. Paluunsa myötä Jasonista tuli samalla ryhmän varajohtaja. Hänen vanhat ystävänsä Tommy ja Billy olivat iloisia Jasonin paluusta, mutta Jason ystävystyi nopeasti myös uudempien rangereiden Adam Parkin, Katherine Hillardin ja Tanya Sloanin kanssa. Jasonin paluun jälkeen Rocky alkoi kuitenkin tuntea itsensä ulkopuoliseksi ja hän tunsi joutuvansa korvatuksi rangerin toimesta, jonka hän itse oli aiemmin korvannut. Vaarannettuaan ensin henkensä todistaakseen tärkeytensä itselleen ja muille rangereille, Rocky alkoi lopulta pitää Jasonia ystävänään ja kohdella häntä kuten muitakin rangereita.


title: Jason Lee Scott

text: Jason palasi hetkeksi myös rangereiden johtajaksi, kun Prince Gasket kaappasi Tommyn. Tanya valitsi Jasonin huolehtimaan myös Auric the Conquerorista. Lisäksi Tommy kysyi usein neuvoa Jasonilta, kun hän teki tärkeitä päätöksiä. Kultaisena Rangerina Jason ohjasi zordeinaan Pyramidasta ja Warrior Wheeliä.


title: Jason Lee Scott

text: Sarjan viimeisessä jaksossa selvisi, että Jason ei pystynyt enää hallitsemaan kultaisen rangerin voimia. Ne olivat katoamassa hänen kehostaan ja veivät samalla pois hänen omia fyysisiä voimiaan. Trey of Triforia ei ollut vielä täysin toipunut, mutta voimat onnistuttiin kuitenkin palauttamaan hänelle. Jason oli hieman pettynyt menetettyään voimansa, mutta sanoi Tommylle että voisi asiat huonomminkin olla. Jason oli löytänyt tyttöystävän nuorisokeskuksella työskennelleestä Emilystä, joka kainalossa hänet nähtiin kauden lopussa kävelemässä rantahietikolla.


title: Jason Lee Scott

text: Jason palasi Kimberlyn kanssa myös siviilinä elokuvassa "Power Rangers turbovaihteella". He olivat kahdestaan laitesukeltamassa kunnes ilkeä avaruusmerirosvo Divatox kaappasi heidät. Myöhemmin Jason ja Kimberly aivopestiin hetkeksi pahoiksi ja he taistelivat Turbo Rangereita vastaan. Velho nimeltä Lerigot palautti heidät kuitenkin takaisin omiksi itseikseen, jonka jälkeen Jason pysytteli taustalla ja antoi rangereiden hoitaa Maligorea vastaan taistelun. Elokuvan lopussa Jason otti selkänsä loukanneen Rockyn paikan kamppailulajiturnauksessa ja yhdessä Tommyn ja Adamin kanssa he voittivat sen.


title: Jason Lee Scott

text: Jason palasi vielä punaisena rangerina sarjan kymmenvuotista taivalta juhlineessa Power Rangers Wild Forcen jaksossa "Forever Red".


title: Jenõ Rittich

text: Jenő Rittich (myös Reti, 13. tammikuuta 1889 Ujvarad – ?) oli unkarilainen telinevoimistelija ja olympiamitalisti. Hän edusti seuratasolla budapestilaista BBTE:tä. Rittich oli Tukholman olympialaisissa 1912 voittamassa hopeaa joukkuevoimistelusta.


title: Hwaseongin gwalliso-leiri

text: Hwaseongin keskitysleiri eli gwalliso-leiri no. 16 (, hanja 化城第十六號管理所) on yksi Pohjois-Korean poliittisista gwalliso-vankileireistä. Se on noin 549 neliökilometrin laajuinen ja sijaitsee laaksossa Hwaseongjoen rannalla. Vankileirin länsireunalla on 2 205 metriä korkea Mantapvuori. Pohjoisessa ja idässä on Orangchonin jokilaakso.


title: Cheongjinin gwalliso-leiri

text: Cheongjinin keskitysleiri eli gwalliso-leiri no. 25 (, hanja 淸津第二十五號管理所) on yksi Pohjois-Korean poliittisista gwalliso-vankileireistä. Se sijaitsee lähellä Cheongjinin kaupungin keskustaa. Kilometri itään siitä virtaa Susongjoki.


title: Yritysblogi

text: Yritysblogi on verkkosivu tai -sivusto, jossa yrityksen edustaja tai edustajat kirjoittavat eri asioista melko säännöllisesti. Yritysblogi voi sijaita joko erillisellä blogialustalla, yrityksen omilla kotisivuilla tai esimerkiksi jonkin median tarjoamalla blogialustalla. Yksityishenkilöiden pitämistä blogeista yritysblogi eroaa siten, että sen pitäjä tai pitäjät kirjoittavat selkeästi yrityksen edustajina.


title: Yritysblogi

text: Blogissa on mahdollista julkaista sisältöä tekstin lisäksi myös kuvien, videokuvan tai äänen muodossa.


title: Yritysblogi

text: Blogeille tyypillistä muihin nettisivuihin verrattuna on ajankohtaisuuden, linkityksen ja henkilökohtaisten/yritysten edustaminen näkemysten merkitys sekä kommentointimahdollisuus.


title: Yritysblogi

text: Yritysblogissa voidaan keskittyä yrityksen liiketoimintaan liittyviin asioihin tai tuotteisiin yleisesti tai sitten keskittyä johonkin tiettyyn näkökulmaan, kuten tuotekehitykseen, rekrytointiin, ympäristöasioihin jne.


title: Yritysblogi

text: Mainostajien Liiton tekemän tutkimuksen mukaan reilulla kolmanneksella sen jäsenyrityksistä on oma blogi omilla sivuilla, noin kuudesosalla henkilöstö bloggaa jossain muualla. Kolmasosa kannustaa henkilöstöä bloggaamaan ammatillisesti tai puoliammatillisesti omissa blogeissaan.


title: Yritysblogi

text: Yritysblogaamisen hyötyjä ovat muun muassa:


title: Varjojen kaupungit

text: Varjojen kaupungit () on Cassandra Claren luoma kuusiosainen fantasiakirjasarja, joka ilmestyi alkukielellään englanniksi vuosina 2007–2014. Suomeksi se julkaistiin Terhi Leskisen kääntämänä ja Otavan kustantamana 2009–2014. Kirjasarjan osat ovat:


title: Varjojen kaupungit

text: Cassandra Clare kertoo saanneensa innoituksen "Varjojen kaupungit" -sarjaan ystävänsä tatuointiliikkeessä. Liikkeen kattoon oli maalattu työntekijöiden risteäviä jalanjälkiä, ja Claren mielestä jalanjäljet näyttivät siltä kuin liikkeessä olisi käyty taistelu. Tästä hän keksi myös demonienmetsästäjät, jotka käyttäisivät riimuja loihtimiseen.


title: Varjojen kaupungit

text: "Varjojen kaupungit" koostuu kahdesta trilogiasta. Alun perin "Varjojen kaupunkien" oli tarkoitus olla trilogia, mutta Clare päätti kirjoittaa tarinalle jatkoa vielä kolmen kirjan verran. Ensimmäisen teemana on kirjan sankarin matka alamaailmaan. Ensimmäisen kirjan teemana on laskeutuminen, toisen alamaailma tai helvetti ja kolmannen ylösnousu. Toisen trilogian teemoina ovat puolestaan houkutus, lankeemus ja lunastus.


title: Varjojen kaupungit

text: Ensimmäiset kolme kirjaa kertovat 15-vuotiaasta newyorkilaisesta Clarissa "Clary" Fraystä, joka on aivan tavallinen nuori tyttö, jonka äiti on intohimoinen maalari ja oman tiensä kulkija. Eräänä iltana Clary menee ystävänsä Simonin kanssa Pandemonium-nimiseen yökerhoon ja näkee teini-ikäisen pojan tulevan surmatuksi. Outoa tilanteessa on, että kukaan muu kuin Clary ei näe surmaajaa, kultatukkaista Jacea. Seuraavana päiväna Clary tapaa jälleen Jacen, mutta heidän keskustelunsa keskeytyy, kun Claryn äiti soittaa hätäntyneen puhelun Clarylle ja kieltää tätä tulemasta kotiin. Kun Clary kaikesta huolimatta päätyy kotiovelleen, hänen kotinsa on tuhottu ja äiti kadonnut. Tapahtumien myötä Clary tutustuu Varjometsästäjiin, jotka pitävät yllä järjestystä yliluonnollisten olentojen, haltioiden, velhojen, keijujen, enkelten, vampyyrien ja ihmissusien maailmassa. Jace ja Clary alkavat etsiä Claryn äitiä ja ensimmäistä kohtalon välinettä, muutoksen maljaa, jonka joutuminen vääriin käsiin voi olla kohtalokasta. Clary saa tietää lisää itsestään ja äitinsä menneisyydestä sekä merkillisestä Valentinesta, jolla on suuria vaarallisia suunnitelmia. Kolme viimeistä kirjaa kertovat siitä kuinka Clary ja hänen varjometsästäjäystävänsä ja Simon yrittävät pelastaa maailman Claryn hullun veljen Sebastianin kynsistä. He joutuvat tapaamaan muun muassa Lilithin, joka on yksi maailman voimakkaimmista suurdemoneista ja Sebastianin pimennettyjä varjometsästäjiä.


title: Varjojen kaupungit

text:
Kirjasarja on saanut paljon myönteistä palautetta ja sarjan ensimmäinen osa, "Luukaupunki" saavutti ilmestyessään kahdeksannen sijan The New York Timesin bestseller-listalla.
Sitä ovat kehuneet myös Locus ja Publishers Weekly.


title: Varjojen kaupungit

text: Kirjailija Holly Black kuvasi teosta seuraavasti: ”Upeaa fantasiaa, niin hyvää, että se on vaarallista!” Kirjasarjan ihailijoihin kuuluu myös nuortenkirjailija Stephenie Meyer.


title: Varjojen kaupungit

text: Kirjasarjan ensimmäisestä osasta on tehty elokuussa 2013 ensi-iltansa saanut elokuva "", jonka ohjasi Harald Zwart. Clary Frayn roolissa näytteli Lily Collins, Jace Waylandina Jamie Campbell Bower, Simonina Robert Sheehan, Claryn äitinä Lena Headey, Isabellena Jemima West, Alecina Kevin Zegers, Magnuksena Godfrey Gao ja Luke Garrowayna Aidan Turner.


title: Varjojen kaupungit

text: Toukokuussa 2013 tuottaja Martin Moszkowic ilmoitti Twitterissä, että elokuva saisi jatkoa ja toisen osan tuotanto alkaisi syksyllä 2013. Ensimmäisen elokuvan menestys jäi kuitenkin vähäiseksi ja jatko-osan tuotanto keskeytyi tuottajien mukaan käsikirjoituksen keskeneräisyyteen.


title: Varjojen kaupungit

text: Vuonna 2014 kerrottiin, että uuden elokuvan sijaan kirjasarjasta tehdään televisiosarja. Vuonna 2015 sarjan nimeksi ilmoitettiin "Shadowhunters". Sarja alkoi Yhdysvalloissa Freeform-nimelle juuri uudelleenbrändätyllä ABC Family -televisiokanavalla 12. tammikuuta 2016. Sarjan kansainväliset esitysoikeudet ovat Netflixillä, joka esittää sarjaa päivää Freeformin jäljessä, toisin sanoen Netflixille tulee joka keskiviikko uusi jakso Shadowhuntereista. Sarjan toinen tuotantokausi tuli televisioon 2. tammikuuta 2016 ja sitä seuraavana päivänä se ilmestyi myös Netflixiin, johon kaudesta tulee jokaisen viikon tiistaina uusi jakso.


title: Varjojen kaupungit

text: Clary Frayn roolissa on Katherine McNamara, Jace Waylandina Dominic Sherwood, Simonina Alberto Rosende, Isabellena Emeraude Toubia, Alecina Matthew Daddario, Magnuksena Harry Shum Jr. ja Lukena Isaiah Mustafa.


title: Home (The Gatheringin albumi)

text: Home on alankomaalaisen The Gathering -yhtyeen kahdeksas studioalbumi, joka julkaistiin 15. huhtikuuta 2006 levymerkillä Noise Records. Albumi julkaistiin Yhdysvalloissa kolme päivää myöhemmin The End Records -levymerkin alla. Albumi on viimeinen, jossa laulaja Anneke van Giersbergen on mukana. Uutena jäsenenä on Marjolein Kooijman, joka soittaa bassoa Hugo Prinsen Geerligs lähdettyä yhtyeestä vuonna 2004.


title: Cassandra Clare

text: Cassandra Clare (oik. Judith Rumelt, s. 27. heinäkuuta 1973) on yhdysvaltalainen kirjailija, joka tunnetaan parhaiten menestyssarjastaan Varjojen kaupungit.


title: Cassandra Clare

text:
Judith Rumelt syntyi amerikkalaisille vanhemmille Iranissa. Lapsena Rumelt matkusti paljon Sveitsissä, Englannissa ja Ranskassa.
Rumelt asuu Massachusettsissa miehensä ja kolmen kissansa kanssa.


title: Cassandra Clare

text: Varjojen kaupungit


title: Cassandra Clare

text: The Infernal Devices Trilogy


title: Cassandra Clare

text: The Bane Cronicles


title: Cassandra Clare

text: The Dark Artifices


title: Cassandra Clare

text: Muita


title: Spawn (elokuva)

text: Spawn on vuonna 1997 julkaistu Mark A.Z. Dippén ohjaama elokuva.